
UN ambtenaar ta un trahado publico 
huramenta pa sirbi su pais den e 
funcion cu e tin cu eherce. Un ambte- 
naar ta wordo proteha pa ley cu 
t’e 
“Landsverordening 
Materieel 


Ambternarenrecht 
(LMA)”, 
conoci 


como e bijbel di ‘ambtenaarnan.’ 


Tambe e trahadonan di Gobierno ta 
wordo proteha y tin derecho riba un 
bon ambiente di trabou. Sinembargo 
tin un situacion cu ta hopi preocupante 
na KIA caminda den e caso di cuida- 
donan di preso y tambe nan superi- 
ornan (opzichters), por a tuma nota cu 
nan ta trahando pa añanan caba bou 
di condicionnan inaceptabel pa cual- 
kier trahado di gobierno of cualkier 
trahado den sector priva. 


Ley laboral ta conta pa nan tambe 
pa locual ta un ambiente di trabou 
hygienico, siguridad na pia di trabou, 
un ambiente sano, cumpliendo cu e ley 
di ARBO, orarionan di trabou normal y 
varios otro condicion laboral mara den 
ley. 


Como un bon dunado of doño di trabou, 
Gobierno tambe ta mara n’e leynan 
ariba menciona ya cu Gobierno mes tin 
e tarea pa ley, di cumplimento di tur e 
leynan ariba menciona. 
Gobierno 
su 
departamentonan 
di 


inspeccion tin e deber di controla y 
tuma accion ora nota cu condicionnan 
di trabou no ta conforme leynan vigente 
na Aruba. Con por ta posibel cu mas di 
100 trahado di Gobierno den 2024 ta 
wordo exponi diariamente na malesa, 
sushedad, peliger y hasta morto? 
Esaki t’e situacion actual y hasta pa 
varios aña caba den e instituto peni- 
tenciario KIA, ya cu e ambtenaarnan di 
KIA, ta wordo discrimina y no ta wordo 
trata manera otro ambtenaarnan den 
Gobierno y nan ta wordo exponi na 
basicamente tur peliger cu bo por 


pensa y tur dia nan ta na pia di trabou! 
DISCRIMINA 
Cu trahadonan di KIA ta wordo someti 
na cierto abuso y condicionnan hopi 
peligroso, por wordo confirma p’e 
siguiente puntonan: 
• 
Ambtenaarnan 
huramenta 
tur 


dia mester traha den oficinanan 
cu “schimmel” cual ta conoci cu ta 
canceroso. Schimmel (bacteria) tin 
efecto directo riba salud di e traha- 
donan aki. 
• E exposicion diario na frusto, heronan 
frusto ta otro peliger pa nan, dor cu 
diariamente nan ta mishi cu esaki, e ta 
trece problemanan medico cu ne. Un 
rasca n’e frusto kibra por trece mas 
complicacionnan cu ne tambe. 
• Banda di esaki e prizon ta sumamente 
sushi cu sushedad nan di paloma y 
pushinan. Tin mas di 60 pushi ta cana 
rond den KIA, lagando urina y pupu 


den tur e pasionan unda e cuidadonan 
di preso ta cana tur dia. E sushedad aki 
nan ta cana cu ne na nan pia, den nan 
oficina y ta hiba esakinan cas tambe. 
Un situacion hopi a-hygienico. 
• Blokinan den varios area a cuminsa 
bin abou, cu ta un peliger eminente pa 
nan siguridad personal. Murayanan di 
KIA literalmente ta explota pa falta di 
mantencion y salpeter. 
• Dengue y otro malesanan cu ta wordo 
transmiti dor di e cantidad inmenso 
di muskita/sangura cu tin ta un otro 
peliger pa salud di e empleadonan 
publico aki. 
• Areanan y central di coriente ta yena 
cu awa, cual hamas lo pasa un prueba 
di DTI su inspeccion. 


Pues ta situacionnan hopi delicado y 
fastioso cu trahadonan di KIA ta wordo 
someti na dje y practicamente por 
conclui cu esakinan ta inaceptabel! 


Trahadonan di KIA 


Someti na condicionnan di trabou cu ta peliger pa nan salud 

E desaroyonan recien den e Ministerio 
di Transporte a pone e tensionnan 
politico na Aruba na un punto critico. 
Loke a cuminsa como un conflicto entre 
e Minister encarga y parlamentarionan 
di MEP, a crece bira un lucha di poder 
preocupante cu ta menasa di mina e 
nucleo di e sistema politico Arubano. 


E comienso di e escalacion 
E controversia a wordo alimenta ora e 
Minister di Transporte, despues di un 
serie di simannan negativo, a sinti e 
necesidad di contra-ataca miembronan 
di parlamento di MEP, cu a tild’e di 
mentiroso. En bes di enfrenta e critica 
na un manera constructivo, e Minister 
a scoge pa un acercamento agresivo, 
purbando di desacredita su oponen- 
tenan politico. E comportacion aki no 
solamente ta inapropia, pero tambe ta 
mustra cu e Minister ta luchando pa 
maneha su responsabilidad. 


E lista dudoso di permisonan 
E movida mas recien den e telenovela 
politico aki t’e publicacion di un lista 
cu supuesto permisonan, supuesta- 
mente otorga pa ex-minister Romero. 
E lista aki, segun fuentenan confiabel, 


a wordo filtra p’e oficina di gobierno na 
un medio di comunicacion estrecha- 
mente liga n’e Minister di Transporte. 
E meta ta parce cla: eherce presion 
riba e prome Minister y saca probecho 
politico for di e situacion. Sinembargo, 
en bes di daña e credibilidad di su 
oponentenan, e accion aki a solamente 
contribui n’e creciente desconfiansa 
den e Minister actual. 


Reaccion di e oficina di gobierno 
E oficina di gobierno no a tarda pa 
reacciona fuertemente riba e intento di 
e Minister pa eherce presion politico. E 
situacion aki ta expone dolorosamente 
con e Minister di Transporte ta bezig 
c’un vendeta personal contra tur cos cu 
tin di haber e ex-minister di Transporte 
y cu San Nicolas. Dos director a wordo 
kita for di trabou, y ya tin varios intento 
pa acusa otronan pa supuesto fayonan. 
Ta un patronchi di comportacion cu ta 
mustra mas bien un liderazgo defici- 
ente en bes di un maneho efectivo di e 
retonan den e ministerio. 


E promesa lubida di progreso 
Loke ta particularmente tristo ta cu 
e proyectonan c’un tempo tabat’e 


orguyo di ex-minister Romero y cu a 
wordo eclipsa pa su mesun coleganan 
den gobierno anterior – manera e fast- 
ferry y e proyecto pa importacion di 
carni for di Colombia – awor ta parce 
di ta topico di campaña di e gobierno 
actual. 


Ta di sinta warda wak si en berdad 
e proyectonan aki ta wordo realisa. 
Proyectonan, cu mester a sirbi como 
señalnan di speransa p’e pueblo di 
Aruba en general, pero ta wordo eclipsa 
p’e incapacidad di e Minister actual pa 
ehecuta nan adecuadamente. En bes di 
logra progreso, e Minister aki ta parce 
di solamente cosecha miseria. 


Ta bisto cu e ministerio di Transporte 
actualmente ta wordo dirigi pa un 
Minister cu ta parce mas interesa den 
weganan politico cu den sirbi e pueblo 
di Aruba. E situacion aki ta exigi un 
reconsideracion urgente di e rumbo 
actual y un reflexion riba e liderazgo 
den e ministerio. Solamente door di un 
gobernacion responsabel, transpar- 
ente y integro, Aruba por laga e caos 
politico atras y bolbe tuma e caminda 
di progreso. 


Caos politico y lucha pa poder: 
E caida di e 
E caida di e 
Ministerio di 
Ministerio di 
Transporte 
Transporte 

SINDICATO di p Polis, esta SPA a actua formalmente na 
momento cu salud di su miembronan polis, tabata den wega 
dor di un edificio cu tabata tur na ‘schimmel’ y sindicato 
di duana, esta SADA tambe a drenta accion mesora ora cu 
interes di su miembronan tabata rekeri esaki. 
Recientemente representantenan di taxistanan tambe a 
drenta accion na momento cu nan a sinti cu Gabinete Wever 
Croes II, pa medio di Minister Ursell Arends, tabata trapando 
riba nan derechonan y a tene algun accion di protesta cu no 


mucho hende a sostene. 


P’e motibo aki tambe, tin cu cuestiona sindicato SEPPA cu 
ta representa trahadonan di KIA caminda for di hopi tempo 
caba mester a Sali dilanti y confronta gobierno cu e situa- 
cion cu su miembronan ta ser expone na dje den e prizon na 
Santo Patia. 


Aki tin cu mustra cu ta increibel cu Minister di Husticia a yega 
di bishita KIA, a constata e problemanan serio den e centro 
aki pero no ta haci algo. Ta lanta e pregunta ta kico Minister 
y su gobierno ta warda, pa algo malo pasa un trahado pa 
despues lamenta? 
Sindicato di trahadonan di KIA, esta SEPPA p’e trahadonan aki 
ta morto na soño y ta bira cara p’e problemanan aki pa motibo 
cu aparentemente nan lo ta simpatisa cu MEP of tin miedo di 
represaya politico y esaki ta un situacion cu no por tolera mas. 


Ora cu duaneronan haya holo malo den oficina, nan ta welga 
y cos ta wordo drecha. Ora polis haya sa cu tin schimmel den 
nan oficinanan, ta cera warda di polis. E ora pues ta con por 
ta posibel cu ambtenaarnan di pais Aruba ta pasando den 
condicionnan cu no ta digno pa ningun trahado y nan no ta 
haya oido cerca ningun gobernante of nan sindicato. Poco 
poco ta scucha si cu e trahadonan ta uniendo pa motibo cu 
e situacion ta bira uno cu nan no por soporta mas y pa tal 
motibo tin cu pone atencion riba e situacion “inhumano” aki 
cu trahadonan di KIA ta wordo confronta cu’ne. 


Lo sigui monitor e situacion aki di cerca y ta pidi autori- 
dadnan concerni pa cuminsa actua awo y na mes momento 
lo ta na su luga pa Parlamento di Aruba asumi su respon- 
sabilidad pa controla e maneho di Gobierno den e caso 
specifico aki. Sin duda lo ta na su luga p’e comision di 
Parlamento, esta “Commissie Justitiele Aangelegenheden, 
Integratie en Verzoekschriften” di cual Parlamentario Alvin 
Molina ta Presidente y cu otro miembronan manera Arthur 
Vallego, Darlaine Guedez-Erasmus, Marco Berlis tur di frac- 
cion di MEP, Marisol Tromp di fraccion di MAS, Raymond 
Kamperveen di RAIZ, Gerlin Croes miembro independiente, 
Mike de Meza di AVP, Rycond Santos do Nascimento miembro 
independiente y Miguel Mansur di ACCION21. 


Lo ta na su luga p’e comision aki yama Minister di Husticia 
Rocco Tjon bin aclaria e situacion delicado y serio cu traha- 
donan di KIA ta wordo expone na dje tur dia cu nan drenta 
e centro pa cumpli cu nan debernan como oficialnan di e 
centro aki. Momento a yega pa sindicato SEPPA bin dilanti y 
atende cu e negligencia serio aki di gobierno pa loke ta bien- 
estar y funcionamento “digno” di trahadonan di KIA ya cu 
loke a bin ta pasando ta realmente bergonsoso. 


SEPPA no ta sirbi interes ni salud di trahadonan di KIA 

LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


ARUBA ta na un crusada cu un oportun- 
idad convincente pa posiciona su mes como 
un centro logistico significante pa gigante di 
comercio electronico Asiatico manera AliExpress 
y DHgate. Explorando e potencial aki por provee 
un impulso substancial na economia di Aruba, 
creando un di dos pilar fuerte pa complementa 
su industria turistico. Aki tin varios factor posi- 
tivo cu ta sostene e movecion strategico aki. 


Na prome luga, e ubicacion geografico di Aruba 
den Caribe ta ofrece un bentaha unico como 
un punto di transito entre Norte y Sur America 
y mercadonan global. Haciendo uzo di e posi- 
cion strategico aki por atrae negoshinan inter- 
nacional di comercio electronico cu ta busca 
rutanan eficiente pa nan cargamentonan. Door 
di capitalisa riba su ubicacion, Aruba por bira 
un gateway clave pa comercio y logistica, poten- 
cialmente mehorando su rol den e cadena di 
suministro global. 


Na di dos luga, inverti den infrastructura di 
logistica ta presenta un oportunidad pa diversi- 
ficacion economico y crecemento a largo plaso. 
Desaroyando facilidadnan di almacenamento y 


logistica avansa y state-of-the-art no solamente 
lo sostene e sector creciente di comercio electro- 
nico pero tambe lo crea cuponan di trabou nobo y 
stimula varios industria relaciona. Inversionnan 
asina lo impulsa actividad economico y reduci 
dependencia riba turismo so, construyendo un 
economia mas resiliente y diversifica. 


Na di tres luga, mehoracion den proceso di 
douane y cuadronan regulatorio por significan- 
temente aumenta e atractivo di Aruba como un 
centro logistico. Door di simplifica procedura 
y adopta miho practicanan for di centronan 
di logistica lider, Aruba por sigura un maneho 
di cargamento mas lihe y eficiente. E mehora- 
cion aki no solamente lo beneficia negoshinan 
internacional pero tambe lo mehora e eficiencia 
general di e operacionnan di comercio y logis- 
tica di Aruba. 


Adicionalmente, desaroya logistica como un 
pilar economico ta alinea cu e meta di Aruba di 
bira un centro regional di comercio y negoshi. 
Door di atrae companianan global di comercio 
electronico, Aruba por mehora su perfil inter- 
nacional y construi lasonan economico mas 


fuerte cu mercadonan global grandi. E posicio- 
namento strategico aki por conduci na aumento 
den inversion, turismo y comercio, fortaleciendo 
ainda mas e panorama economico di Aruba. 


Finalmente, e desaroyo di un sector logistico 
por stimula innovacion y avance tecnologico 
na Aruba. E introduccion di tecnologia y practi- 
canan di logistica lo fomenta un cultura di inno- 
vacion y crea oportunidadnan pa empresario y 
negoshinan local pa participa den mercadonan 
global. E ambiente dinamico aki lo impulsa mas 
crecemento economico y establece Aruba como 
un partner progresivo y competitivo den e arena 
internacional di logistica. 


Den resumen, desaroya logistica como un pilar 
economico clave ta ofrece Aruba beneficionan 
significante, incluyendo haciendo uzo di su 
ubicacion strategico, creando oportunidadnan di 
trabou, mehorando infrastructura, impulsando 
comercio internacional, y fomentando innova- 
cion. Door di inverti den e sector aki, Aruba por 
diversifica su economia, construi resiliencia, y 
posiciona su mes como un hungado vital den e 
red di logistica global. 


Pakico Aruba mester explora logistica como un pilar economico clave 

Departamento di Labor y Investigacion 


Oranjestad, 22 di augustus 2024 


Topico: Orario pa atende publico diabierna 
23 di augustus 2024 



***INFORMACION GENERAL*** 


Departamento di Labor y Investigacion kier ta 
participa na tur cliente cu riba diabierna 23 di 
augustus 2024, nos lo ta cera pa publico en conexion 
cu trabou grandi di mantencion na airconan, na piso 
0. Nos ta keda accesibel telefonicamente na 523-7720. 


Nos lo ta habri normal bek pa publico dialuna 26 di 
augustus 2024. 


Nos ta pidi disculpa si esaki por trece cualkier 
inconveniencia. 


________________ 
Director suplente, 
Sr. Anthony Lee Riviears 


DEN e mundo interconecta di awe, e estudio di 
historia mundial ta esencial pa fomenta un comp- 
rension amplio di eventonan, cultura y sociedadnan 
global. Sinembargo, pa studiantenan na Aruba, un 
aspecto igualmente importante di educacion ta 
siñamento tocante nan propio herencia y historia. 
Door di incorpora cultura y historia di Aruba den e 
curriculum escolar, nos por sigura cu hobennan ta 
desaroya un sentido profundo di identidad, orguyo 
y conexion cu nan raisnan, cual ta vital pa nan 
crecemento personal y e futuro di e isla. 


Componiendo e identidad unico di Aruba 
E historia di Aruba ta rico y diverso, forma p’e 
raisnan indigena di e isla, pasado colonial, y su 
evolucion den un nacion Caribense moderno. E 
storia di Aruba ta uno di resiliencia, adaptacion 
y fusion cultural. Siñando studiantenan tocante e 
historia di e isla, for di e pueblo Arawak te n’e peri- 
odonan colonial Spaño y Hulandes, y su eventual 
movemento pa autonomia, ta brinda nan un comp- 
rension amplio di e forsanan cu a forma nan patria. 
E conocemento aki ta yuda hobennan Arubano 
aprecia e mosaico cultural unico cu ta defini nan 
identidad. 


E importancia di incorpora cultura y historia di Aruba den e curriculum 


Construyendo un sentido di comunidad mas fuerte 
Ora studiantenan siña tocante nan propio historia y cultura, e ta fomenta 
un sentido mas fuerte di comunidad y pertenencia. Comprondiendo e lucha 
y triunfonan di generacionnan anterior ta inculca orguyo den herencia di 
un hende y ta encurasha un sentido di responsabilidad pa contribui posi- 
tivamente na sociedad. Na Aruba, unda lasonan comunitario ta fuerte, 
integrando historia local den e curriculum por reforsa e conexionnan aki, 
yudando pa preserva tradicion y practicanan cultural cu di otro manera por 
desaparece cu tempo. 


Ampliando orguyo nacional y responsabilidad civico 
Un curriculum cu ta enfatisa historia y cultura di Aruba tambe ta hunga un 
rol crucial den cultiva orguyo nacional y responsabilidad civico. Ora studi- 
antenan ta wordo educa tocante e historia di e isla pa un autonomia mas 
grandi y e esfuersonan pa mantene su identidad cultural distincto, nan 
tin mas chens di desaroya un respet profundo pa nan pais y un deseo pa 
contribui na su futuro. Esaki ta specialmente importante den un mundo 
globalisa, unda hobennan ta constantemente exponi na influencianan 
externo. Door di funda nan den nan propio historia, nos ta yuda sigura cu 
nan ta keda conecta cu nan raisnan mientras nan ta interactua cu e mundo 
mas amplio. 


Complementando historia mundial cu conocemento local 
Mientras cu compronde historia global ta importante, ta igualmente crucial 
cu studiantenan Arubano sa prome di unda nan ta bin. Door di siña tocante 
e historia di e isla, nan por contextualisa nan luga den mundo miho. Historia 
mundial ta bira mas significativo ora studiantenan por relaciona esaki cu 
nan propio experiencia y herencia. Por ehempel, studiando e impacto di 
colonisacion Europeo ta wordo enrikece ora studiantenan ta compronde 
con specificamente el a afecta Aruba. E enfoke aki no solamente ta mehora 
nan comprension di eventonan global pero tambe ta profundisa nan aprecio 
pa nan propio cultura. 


Moviendo pa un curriculum balansa 
Pa incorpora cultura y historia di Aruba den e curriculum efectivamente, 
educado y creadornan di politica mester traha hunto pa desaroya mate- 
rial y metodonan di siñansa cu ta atractivo y relevante. Esaki por inclui 
crea bukinan di texto enfoca riba historia di Aruba, incorporando storia y 
folklore local den programanan di arte di idioma, y uzando excursionnan 
na sitionan historico como experiencianan practico di siñamento. Ademas, 
envolviendo historiadonan local, lidernan cultural y ancianonan den e 
proceso educativo por provee studiantenan cu un comprension mas rico y 
personal di nan herencia. 


Incorporando cultura y historia di Aruba den e curriculum escolar no ta djis 
tocante preserva e pasado; e ta tocante empodera e futuro. Door di siña 
studiantenan tocante nan herencia, nos ta ekipa nan cu e conocemento y 
orguyo necesario pa adresa e complehidad di un mundo globalisa mientras 
nan ta keda hancra den nan identidad. E enfoke balansa aki na educacion 
ta sigura cu e herencia cultural rico di Aruba ta sigui florece, fomentando 
un generacion di ciudadanonan informa, orguyoso y responsabel. 

HORACIO Oduber Hospital un bes mas ta comparti su 
estadisticanan pa loke ta luna di juli 2024 cu tin como meta 
brinda transparencia na comunidad di Aruba. E cifranan 
aki ta duna un indicacion di loke ta sosode na nos Hospital 
pa loke ta cuido, cuanto pashent ta atende mensualmente, 
cuanto baby a nace pero tambe e parti di diagnostico y 
donacion di sanger. 


Durante luna di juli 2024 a hospitalisa 813 pashent cual ta 
menos cu na luna di juni (867 pashent). Di e 813 pashent 
hospitalisa un total di 515 pashent a drenta cu emergencia 
y solamente 24.1% tabata planea. 
E pashentnan den Hospital a keda un promedio di 4,6 dia 
y durante luna di juli e ocupacion di cama tabata 76.6% 
cu ta mas abou cu lunanan anterior, pero si usual durante 
periodo di vakantie. 


A tuma luga 557 operacion cual ta casi mescos cu luna pasa. 
A nace un total di 51 baby (29 mucha homber y 22 mucha 
muhe) na juli. Y tambe na juli nos donantenan di sanger a 
pasa Bloedbank y a haci un total di 197 donacion di sanger 
cu ta 37 donacion mas cu na luna di juni. 


Departamento di emergencia a mira un total di 2.876 
pashent, cual ta menos cu luna pasa (3007 pashent) y un 
total di 40.6% no tabata pashent cu caso di emergencia. 


Na juli specialistanan den servicio di HOH a haci un total 
di 7509 consulta cu pashent na e diferente policlinicanan. 
Departamento di radiologia a haci un total di 5059 test 
manera CT scan, MRI y mas. Un total di 15769 peticion a 
drenta pa LABHOH haci test cual ta 3250 mas cu na luna di 
juni. Y un total di 716 pashent a bay cas durante luna di juli 
despues di nan admision na Hospital. 


Informacion ta esencial y pues por bishita nos 24/7 via nos 
website www.arubahospital.com of diferente pagina di medi- 
onan social. Y mas importante ainda nos team di profesional 
ta brinda cuido di calidad 24/7 tambe demostrando diari- 
amente cu HOH semper t’ey pa comunidad y tambe turista! 





VACATURE 
Organisatie 
De Raad van Advies (RvA) is het hoogste adviescollege van de regering en de Staten van 
Aruba en wordt gehoord in de gevallen waarin de wet dat voorschrijft. De hoofdtaak 
van de Raad is het adviseren over ontwerpen van wetgeving. In dat kader voert hij een 
rechtmatigheids- en doelmatigheidstoets uit. Daarnaast is de RvA bevoegd om op eigen 
initiatief advies uit te brengen over aangelegenheden die naar zijn oordeel van 
bijzondere betekenis zijn. Bij het opstellen van de adviezen van de RvA worden 
juridische, financiële en maatschappelijke consequenties betrokken en strategische 
visies ten aanzien van bestuurlijk-juridische aangelegenheden ontwikkeld c.q. gestuurd 
en begeleid. De Raad telt vijf leden waarvan één de voorzitter is. De Raad wordt in de 
uitvoering van zijn taken bijgestaan door een Wetenschappelijk Bureau, dat geleid 
wordt door de Secretaris. 
In het kader van het komende vertrek van een raadslid, ontstaat er op korte termijn 
een vacature voor de functie 
Raadslid v/m 
Profiel 
De Raad is specifiek op zoek naar personen met financieel-economische expertise; in 
het bijzonder op het gebied van macro-economie en de openbare financiën met een 
brede kijk op maatschappelijke kwesties. Affiniteit met het Arubaanse staatsrecht 
strekt hiernaast tot aanbeveling. Voorts acht de Raad voor de vervulling van de functie 
een aantal algemene kwaliteiten van belang. Deze kwaliteiten zijn neergelegd in een 
profielschets, welke opgevraagd kan worden bij de Raad dan wel geraadpleegd kan 
worden op www.rva.aw onder: ‘Over de raad’ en dan doorklikken naar ‘Raadsleden’, in 
het bijzonder ‘Profielschets’. 
Benoemingsprocedure 
Raadsleden worden bij landsbesluit op voordracht van de Raad van Advies, voor een 
periode van zeven jaar benoemd. 


Omvang benoeming 
De functie betreft een deeltijdfunctie. In beginsel vergadert de Raad eenmaal per 
week. 
Informatie 
Voor nadere informatie omtrent de vacature kan contact opgenomen worden met de 
Secretaris, de heer mr. A. Braamskamp via e-mail: albert.braamskamp@rva.aw of 
telefonisch: (+297)583-3972. 
Kandidaten voor deze vacature worden verzocht hun, met redenen omklede, brief en 
curriculum vitae uiterlijk 16 september 2024 te richten aan: 
Raad van Advies 
t.a.v. de heer mr. D.G. Kock, 
Voorzitter Sollicitatiecommissie RvA 
D.t.k.v. de Secretaris, mr. A. Braamskamp 
albert.braamskamp@rva.aw 


Uw gegevens worden vertrouwelijk behandeld. 




Durante vakantie a nace menos baby y ocupacion di cama ta mas abou 


HOH cu estadisticanan pa luna di juli 2024 

MINISTER Geoffrey Wever recientemente a tene un reunion importante 
cu representantenan di N.V. ELMAR, DOW y Aruparking, relaciona cu e 
proximo fase di revitalisacion den e area di Lagoen y Wilhelminastraat. 
Durante e reunion aki, a discuti e preparacionnan cu ta na caminda, como 
tambe e puntonan di atencion cu mester tene den cuenta pa e trabounan 
pendiente. 


Ta anticipa cu e trabounan lo inicia na luna di october, cu e meta di mini- 


Sostenibilidad den revitalisacion di Oranjestad 


Lo instala parkeerplaats cu charging stations 


pa autonan electrico den area di Lagoen 


malisa cualkier tipo di strobansa na e comercio 
den e area. Den e fase aki di e proyecto, lo amplia 
e area di parkeo pa acapara mas vehiculonan, 
y promove mas accesibilidad. Den e contexto 
di sostenibilidad, lo instala 4 charging stations 
(stacion di carga) pa autonan electrico den e 
parkeo banda di Lagoen. 


Esaki ta demostra nos compromiso pa sigui 
stimula e transicion energetico di Aruba. Door 
di amplia e infrastructura pa carga autonan 
electrico y hybrid, nos ta facilita e transicion 
pa automobilistanan cu ta considera cambia 
pa e tipo di autonan aki. 


Minister Wever a menciona cu ta spera cu mas 
y mas departamento gubernamental lo tuma 
e ehempel y transiciona pa autonan electrico. 
Esaki ta sirbi tambe como un incentivo pa otro 
personanan considera un cambio na un auto 
mas eficiente, sea hybrid of electrico. “Cada 
un di e decisionnan aki, sea chikito awo, lo tin 
impacto positivo pa e proximo generacion”, 
segun minister Geoffrey Wever. 

Now Playing 


For Showtimes and Online Ticketing: www.caribbeancinemas.com 


It Ends With Us 


ALIEN: Romulus 


Blink Twice 


Street 2 


Lily Bloom moves to Boston to chase her lifelong dream of opening her own 
business. A chance meeting with charming neurosurgeon Ryle Kincaid soon 
sparks an intense connection, but as the two fall deeply in love, she begins to 
see sides of Ryle that remind her of her parents’ relationship. When Lily’s first 
love, Atlas Corrigan, suddenly reenters her life, her relationship with Ryle gets 
upended, leaving her with an impossible choice. 


Space colonizers come face to face with the most terrifying life-form in the uni- 
verse while scavenging the deep ends of a derelict space station. 


When tech billionaire Slater King meets cocktail waitress Frida at his fundraising 
gala, he invites her to join him and his friends for a dream vacation on his private 
island. Wild nights soon blend into sun-soaked days, but when strange things 
start to happen, Frida must uncover the truth if she hopes to make it out alive. 


The town of Chanderi is being haunted again. This time, women are mysteri- 
ously abducted by a terrifying headless entity. Once again, it’s up to Vicky and 
his friends to save their town and loved ones. 

A localisa un di cinco curpa den e buskeda p’esnan perdi di e superyacht 
“Bayesian,” cual a sink mas trempan e siman aki cerca di e costa di Sicilia. 


Di cinco curpa recupera despues cu 


superyacht a sink cerca di costa di Sicilia 


E barco luhoso, cu tabatin 22 persona abordo, 
a bolter durante un tormenta violento cerca di 
Porticello, Sicilia, despues cu un hoos marino 
a causa daño severo n’e yate. Mientras 15 
persona a wordo rescata, seis otro, incluyendo 
figuranan prominente Britanico y Mericano, a 
wordo raporta perdi. E chef di e yate, Ricardo 
Thomas, a wordo identifica como e prome 
victima. 


Esfuersonan di rescate a continua, cu autori- 
dadnan Italiano trahando incansablemente pa 
localisa e individuonan perdi. Sinembargo, e 
buskeda a wordo complica p’e condicionnan 
dificil bou di awa, ya cu e naufragio ta keda 
50 meter profundo. Buceadonan ta enfrenta 
obstaculonan 
significante, 
incluyendo 


gangnan smal den e yate y tempo limita bou 
di awa. A pesar di e dificultadnan aki, cuater 
curpa a wordo recupera diaranson, cu un di 
cinco localisa pero ainda no recupera. 


E sinkmento di e yate di 56 meter a lanta 
preguntanan entre expertonan maritimo. E 
barco, un di e mas grandi di su tipo, tabata 
ancra mas o menos mey miya for di Porticello 
ora el a wordo golpea p’e tormenta. 


Imagennan di camara di siguridad a captura 
e momento prome cu e yate a bolter, must- 
rando con e tabata wordo sacudi violenta- 
mente p’e tormenta prome cu desaparece bou 
di e olanan den apenas 60 seconde. E condi- 
cion di tempo extremo cu a conduci n’e inci- 
dente a wordo describi como un “black swan 
event”—un suceso raro y impredicibel. 


Mientras operacion di rescate ta continua, 
investigadonan ta keda intriga p’e sinkmento 
rapido di e yate. E ‘UK’s Marine Accident 
Investigation Branch’ (MAIB) a anuncia cu un 
ekipo di inspector lo wordo manda pa Palermo 
pa conduci un evaluacion preliminar di e 
escena. Mientras tanto, ta spera cu ekiponan 
di buskeda lo reanuda nan esfuersonan den 
marduga, mientras e speransa di haya sobre- 
vivientenan ta disminui. 

eXeCutOriaLe VerKOOP 


Ten overstaan van notaris mr. Chamila Agnella Tromp of haar 
waarnemer zal op woensdag 25 september 2024 om 10:00 uur 
's-morgens in het auditorium van de Kamer van Koophandel 
te aruba aan de J.E. Irausquin Boulevard 10, Oranjestad, Aruba, in 
één zitting bij opbod en afslag in het openbaar worden verkocht, ex 
artikel 3:268 van het Burgerlijk Wetboek van Aruba: 
1. Een woonhuis plaatselijk bekend als 
CaYa HaarLeM 19 


staande op het recht van erfpacht 22 februari 2055 op twee percelen 
domeingrond, gezamenlijk groot zeshonderd negen en twintig vierkante 
meter (629 m2), gelegen te Rooi Congo in het Vierde District van Aruba 
(kadastrale indeling: 4-F-31) , te weten 
1. een perceel domeingrond, groot vierhonderd negen en zestig vierkante 
meter (469 m2), nader omschreven in meetbrief nummer 2 van drie januari 
negentienhonderd twee en negentig; 
2. een perceel domeingrond, groot eenhonderd zestig vierkante meter (160 
m2), nader omschreven in DLV meetbrief nummer 236 van vier en twintig 
juni negentienhonderd acht en negentig 


inzetprijs: afl. 554.000,00 
2. Een in aanbouw zijnde woning plaatselijk bekend als 
ParaDera 46-r 


staande op het recht van erfpacht tot 29 november 2076 op een perceel 
domeingrond groot 250 m2 gelegen te Paradera in Aruba, kadastraal 
bekend als Eerste Afdeling Sectie P nummer 3855 
inzetprijs: afl. 147.000,-- 
3. Een woonhuis plaatselijk bekend als 
PaMPOenastraat 15-g 


staande op het recht van erfpacht tot 30 juli 2043 op een perceel 
domeingrond groot 843 m2 gelegen te Tarabana in Aruba, kadastraal 
bekend als Eerste Afdeling Sectie C nummer 891 
inzetprijs: afl. 322.000,00 


Een onherroepelijk en onvoorwaardelijk onderhands bod kan worden uitgebracht tot 
uiterlijk dinsdag 10 september 2024 ten kantore van Newleaf Notary, J.E. Irausquin 
Boulevard 22 te Aruba, of via email: auction@newleafaruba.com 
Iedere bieder is gehouden, zowel bij het uitbrengen van een onderhands bod als op 
de veiling zelf, zich te legitimeren met een geldig paspoort of ID en middels een 
bereidheidsverklaring, een bankgarantie of andere vorm van zekerheid aan te tonen 
aan de Executant in staat te zijn tot nakoming van zijn bod en de bijkomende kosten. 
De Executant behoudt zich het recht voor de executieveiling uit te stellen dan wel op 
te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals vastgesteld 
door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


E gobierno di Corsou a cay despues cu un disputa 
grandi a surgi entre e partidonan di e coalicion, 
Movimiento pa Futuro Di Corsou (MFK) y Partido 
Popular Nacional (PNP). E conflicto a cuminsa 
ora dos parlamentario di PNP, Sheldry Osepa 
y Gwendell Marcelina, a critica publicamente e 
Minister di Finansa di MFK, Javier Silvania, pa su 
decision di exonera debe fiscal atrasa. Osepa y 
Marcelina a cuestiona e legitimidad di e medida 
aki, calificando Silvania y su partido como indigno 
di confiansa. E critica publico aki a profundisa e 
difrencia den e coalicion. 


Den reaccion riba e acusacionnan, MFK a anuncia 
cu e no por traha mas cu e dos parlamentarionan 
di PNP. MFK a comunica formalmente e postura 
aki na su socio di coalicion, expresando su falta 
di boluntad pa coopera cu Osepa y Marcelina den 
futuro. E postura di no kier traha hunto a paralisa 
e funcionalidad di e coalicion, loke a conduci PNP 
pa caba cu e asociacion completamente. 


Como resultado, e tres ministernan di PNP a entrega 
nan renuncia na gobernador riba diaranson. 
Ruthwilda Larmonie-Cecilia, lider di PNP y Vice- 
Premier, a declara den un conferencia di prensa 
cu e partido no tabatin otro remedio cu retira for 
di e coalicion. El a enfatisa cu e decision a wordo 
impone pa motibo di e ruptura irreparabel di confi- 
ansa y cooperacion den e coalicion. 
E colapso di e gobierno ta yega na un momento 
critico, cu e proximo eleccion riba e isla programa 
pa maart 2025. Mientras tanto, MFK ta luchando 
pa forma un coalicion nobo pa mantene su control 
di poder. E partido ta den combersacion cu e parla- 
mentario independiente Zita Jesus-Leito y e frac- 
cion unipersonal KEM. Si e combersacionnan aki 
ta exitoso, MFK por sigura un mayoria fragil di 11 
di e 21 asiento den Parlamento di Corsou, loke lo 
permiti nan goberna te na e proximo eleccion. 


E situacion a hinca e panorama politico di Corsou 
den incertidumbre, y ta probabel cu e coalicion 
potencial nobo lo enfrenta retonan significativo 
pa mantene stabilidad. E bahada di e gobierno ta 
pone den evidencia e divisionnan profundo den e 
sistema politico di Corsou, particularmente den 
loke ta trata asuntonan critico manera maneho 
financiero y responsabilidad, cu probablemente lo 
ta topiconan central den e proximo eleccionnan. 


Gobierno di Corsou ta cay pa 
un disputa riba exoneracion 


di debe di impuesto 

E Barco di Marina Hulandes Zr.Ms. Tromp riba Dialuna 26 
augustus proximo lo mara na Willemstad. Ta 12 aña pasa cu 
e fragata di comando y defensa aereo tabata na Willemstad 
pa un bishita den waf. T’e ultimo waf cu e barco di Marina 
ta bishita prome cu e bolbe bek cas despues di casi 6 luna.  


Dialuna 26 di augustus proximo, publico por mira e entrada 
ceremonial di Zr.Ms. Tromp for di 09.30 di mainta na Bahia 
di Santa Ana. Aki Zr.Ms. Tromp lo dispará 21 tiro di saludo 
na honor di e bandera di Reino y Gobernador di Corsou. E 
saludo aki lo keda contesta cu 21 disparo di saludo desde 
Fòrti Krommelijn, despues di cua e barco lo nabega drenta 
Bahia di Santa Ana y lo dispará un biaha mas 21 tiro di 
saludo.  


Pacific Archer 
E biahe cu a dura seis luna, cu e nomber Pacific Archer, ta 


den e luz di desaroyo di siguridad y stabilidad den Oceano 
Pacifico, fortalecemento di cooperacion internacional, 
promocion di siguridad maritimo y e apoyo di cumplimento 
cu e ley y regulacionnan internacional riba lama. Durante 
e biahe aki e barco di Marina a traha den estrecho colabo- 
racion cu aliado y socionan y a participa den varios eher- 
cicio internacional, incluyendo e ehercicio maritimo mas 
grandi RIMPAC na Hawaii. Ademas di ehercicionan e barco 
a keda tambe desplega na un paso liber na Lama di China 
Sur, y den e Bab-El-Mandeb, contra di atakenan di parti di 
Houthi. E biaha e cuminsa na Den Helder, atrabes di Laman 
Mediteráneo nan a nabega bay Pacifico Indio y atrabes di 
region Caribe e barco lo bay bek direccion cas.  


Zr.Ms. Tromp 
Zr.Ms. Tromp ta un di e cuater fragatanan di comando y 
defensa aereo di Marina Real. Ademas di e 200 miembronan 
di tripulacion na bordo tambe tin un helicopter NH-90. E 
barco di Marina ta ekipa cu sistemanan avansa di radar y 
arma. Di e forma aki e barco ta capaz pa reconoce mena- 
sanan aereo, pa sigui esaki y neutralisa nan, y cu esaki e 
ta hunga un rol crucial den e tareanan di defensa aereo di 
Marina.  


Zr.Ms. Tromp ta bolbe bishita Corsou despues di 12 aña 

CHINA a inicia un investigacion pa deter- 
mina si productonan di lechi di Union Europeo 
(UE) ta beneficia di subsidionan inhusto di 
gobierno, escalando un disputa comercial ya 
tenso entre Beijing y Brussel. E anuncio di 
e Ministerio di Comercio di China diaranson 
ta bin despues di preocupacionnan lanta 
pa productornan local di lechi tocante 20 
programa di subsidio den UE. E programanan 
aki supuestamente ta inclui sosten finan- 
ciero pa ekipo di agricultura, entrada suple- 
mentario pa agricultornan hoben, y varios 
subsidio ambiental y administrativo. 


Segun e Ministerio di Comercio, un revision 
inicial a haya suficiente evidencia pa hustifica 
un investigacion completo anti-subsidio, cu 
por dura te cu 18 luna. UE ta un di e exporta- 
dornan di lechi mas grandi di mundo, cu China 
ta un mercado significante pa su lechi skim 
en polvo y lechi completo en polvo. Datonan 
di e Comision Europeo ta mustra cu mientras 
cu Reino Uni y Merca t’e destinacionnan prin- 
cipal p’e exportacionnan di manteca y keshi di 
UE, China ta ocupa e di tres luga pa manteca 
y e di ocho luga pa keshi. 


E investigacion aki di China ta bin apenas 
un dia despues cu UE a confirma plannan 
pa impone tarifanan adicional riba mayoria 
di vehiculonan electrico (EVs) importa for 
di China. E conflicto comercial entre e dos 
podernan a bin ta intensificando durante e 
ultimo aña, particularmente despues cu UE a 
lansa un investigacion na september ultimo 
riba e sosten estatal di China pa su fabrican- 
tenan di EV. UE tambe ta examinando e apoyo 
di China na su industria di turbina di biento. 


Como respuesta n’e accionnan di UE, China 
no solamente a inicia e investigacion di lechi 
aki, pero tambe a lansa investigacionnan anti- 
dumping riba exportacionnan di UE di brandy 
y productonan di porco. E strategia ‘tit-for-tat’ 
aki ta destaca e division profundisando den e 
relacionnan comercial entre e dos gigantenan 
economico. 


Olof Gill, un vocero p’e Comision Europeo, a 
declara cu UE lo monitor e investigacion di 


Memey di tensionnan comercial creciente 


China ta lansa investigacion riba importacion di producto Lactio Europeo 


lechi di China di cerca pa sigura cu e ta adheri n’e reglanan di e Organisacion 
Mundial di Comercio (WTO). El a enfatisa cu e Comision Europeo ta prepara 
pa interveni si ta necesario y lo defende firmemente e interesnan di e indu- 
stria di lechi di UE y e Politica Agricola Comun di e bloke. 

DEN un escalacion significativo di e conflicto andando, Ukrania a dirigi 
Moscu cu un di e atakenan di drone mas grandi riba e capital Ruso desde 
cu e guera a cuminsa na 2022. Riba 21 di augustus 2024, oficialnan Ruso 
a reporta cu nan defensa aereo a intercepta y destrui exitosamente tur 45 
drone lansa pa Ukrania, incluyendo 11 cu a menasa directamente e region 
di Moscu. E atake ta destaca e uzo creciente di Ukrania di drone di guera 
mientras cu e ta busca pa presiona Rusia door di ataca profundo den su 
teritorio. 


E atake ta bin despues di luchanan intensifica den e regionnan fron- 
teriso, particularmente den e area occidental di Kursk di Rusia, unda forsa 
Ucraniano a haci incursionnan desde comienso di augustus. E conflicto, cu 
a wordo caracterisa principalmente pa batayanan di artiyeria y drone den 


Memey di un conflicto escalante 


Ukrania ta lansa un atake grandi di drone riba Moscu 


oost di Ukrania, a mira Ukrania cada bes mas 
dirigi su mes riba infrastructura Ruso, incluy- 
endo refinerianan di petroleo y aerodromonan. 
Sinembargo, atakenan grandi riba Moscu, un 
ciudad di mas di 21 miyon hende, tabata rela- 
tivamente raro. 


A pesar di e escala di e asalto di drone, autori- 
dadnan Ruso a reporta ningun victima of daño 
significante. E aeropuertonan di Moscu, incluy- 
endo Vnukovo, Domodedovo, y Zhukovsky, 
a temporalmente restringi vuelonan pero a 
reanuda operacionnan normal despues di 
algun ora. Alcalde di Moscu, Sergei Sobyanin, 
a atribui e exito di e defensa aereo di e capital 
na e sistema di defensa aereo cu varios capa, 
describiendo esaki como un di e intentonan 
mas grandi pa ataca e ciudad. 


Mientras cu bida na Moscu tabata parce di 
sigui manera normal, cu cafetaria y tiendanan 
yen di hende, e atake ta subraya e alcance y 
e audacia creciente di e strategia militar di 
Ukrania. Ciudadanonan Ruso a expresa un 
mescla di preocupacion y confiansa den e 
defensa di e ciudad, cu algun ta adverti cu 
Ukrania tabata tumando riesgonan signifi- 
cante door di extende su atakenan pa teritorio 
Ruso. 


Mientras cu e conflicto ta sigui, cu Rusia 
controlando alrededor di 18% di teritorio 
Ucraniano, e situacion ta keda volatil. E atake 
di drone riba Moscu, comparabel na un atake 
similar na mei 2023, ta señala cu e guera 
ta leu di caba, cu ambos banda mustrando 
ningun señal di retira. 

POR tarda, pero Snor ta bin prepara bek! 
Aña pasa, e legendarionan di Pariba Legends 
a ‘scarmay’ Team Snor sorpresivamente cu 
score ‘nip-nip’ di 21-20! Wel, e biaha aki, 
durante su celebracion di su hacimento di 
aña, e conocido Nelson ‘Snor’ Perez a bin 
dicidido pa ‘schil het appeltje’. E palacio di 
pega piedra aya net n’e grens entre Calabas y 
Kudawecha, e mundialmente famoso Domino 
Square Garden, a keda tembla so ora cu den 
un frega di wowo Team Snor a sali habri riba 
un nitro y tuma un bentaha monster di 5-0 
riba nan contrincante! Pariba Legends ta dal 
un ‘hik’ y corta bentaha na 2-5, pero Snor ta 
habri booster te na 8-2! 


Pariba Legends ta style di ‘roeien met de 
riemen die je hebt’ y ta corta e bentaha un tiki 
so, pero halftime ta bay aden cu score signifi- 
cativo pa Team Snor di 11-6! “It’s free snack 
time!” cortesia di chef, y manera un estam- 
pida hungadonan y publico presente ta basha 
riba e pasapalonan gratis cu ta skeiro rond na 
ordo! Ata! Diripiente bolo a sali! Cantamento 
di “Happy Birthday” ta resona tur rond di 
Kudawecha, strobando e pober parha y cabri- 
tonan di tin un anochi di paz y trankilidad! 
Wega ta sigui, y aki si Pariba Legends a bin 
duro bek, pero Snor semper a keda ‘net een 
stapje voor’! Paniek den tent di Snor, pero e 
‘tentkommandant’ ta haci cambionan dras- 
tico y sumamente necesario den line up cu 
resultado cu Snor ta yega top di sero cu score 
di 20-18! 


Prome cu Pariba Legends por ‘get their act 
together’, Team Snor ta claba e piedra mortal 
y ta triunfa cu score di 21-18! Un wega sigur 
sigur cu a pone varios fanaticada di ambos 
team come nan huña! Y despues? “Que siga 
la fiesta’, y Team Snor hunto cu nan ekipo 
ruman Pariba Legends ta cuminsa un cele- 
bracion cu a ‘make sure’ tur parha y cabrito 
den vecindario a drumi c’un banda di wowo 
habri! Un palabra grandi di danki di parti di 
Nelson “Snor” Perez na tur su team, amigo y 

Snor a tuma revancha riba Pariba Legends! 


conocinan, pa un tremendo celebracion di su hacimento di aña caminda 
Nelson “Snor” Perez a cumpli mes e edad dje aña cu el a nace. 

E Panel Nacional di Apelacion di Deporte Motor a mantene un penalidad 
significante contra e ekipo No. 3 di Richard Childress Racing, cu ta pone 
den peliger e eligibilidad di Austin Dillon p’e playoffnan despues di su 
victoria controversial na Richmond. E decision, anuncia diaranson, 21 di 
augustus 2024, a afirma cu e victoria di Dillon, cu inicialmente a sigur’e 
un puesto den e playoffnan, lo no conta mas pa su eligibilidad p’e play- 
offnan. E decision aki ta laga Dillon cu e necesidad di un victoria den un 
di e dos caredanan restante di temporada regular pa por participa den e 
playoffnan. 


E controversia ta origina for di e accionnan di Dillon durante e ultimo buelta 
na Richmond, unda el a dal den Joey Logano y Denny Hamlin, hibando na 
un victoria dramatico y contencioso. E Panel di Apelacion a bay di acuerdo 
cu e evaluacion di NASCAR cu Dillon a crusa e liña di conducta aceptabel, 
cu e decision bisando, “NASCAR ta representa deporte motor di elite, y ta 
wordo spera di su chauffeurnan pa demostra un conducta ehemplar si e 
campeonatonan di su serie mester wordo valida. Den e caso aki, e ‘liña’ a 
wordo crusa.” 


Mientras cu e penalidad principal a wordo manteni, e Panel di Apelacion a 
reduci e suspension di e spotter di Dillon, Brandon Benesch, di tres careda 
pa uno. E concesion chikito aki tabat’e unico modificacion haci n’e penali- 


Panel di Apelacion ta mantene penalidad 
pa ekipo no. 3 di Richard Childress Racing 


Reduciendo suspension di spotter 


dadnan original imponi pa NASCAR. Richard 
Childress Racing (RCR) a expresa decepcion 
cu e decision, declarando, “Nos ta respeta 
e proceso di apelacion di NASCAR, pero nos 
no ta kere cu e resultado di awe ta refleha e 
hechonan presenta. Nos ta planea pa apela e 
decision n’e Oficial di Apelacion Final.” 


E penalidad manteni ta nifica cu Dillon, kende 
a gana na Richmond despues di a causa acci- 
dente cu dos auto riba e ultimo buelta, awor 
mester sigura un victoria sea n’e careda 
proximo na Daytona of e Southern 500 pa 
garantisa su luga den e playoffnan. E implica- 
cion financiero di e penalidad ta significante, 
cu tanto Denny Hamlin como e co-doño di JTG 
Daugherty Racing, Brad Daugherty, ta calcula 
cu e prohibicion di playoff por costa Richard 
Childress Racing mas di $2 miyon. Daugherty 
a enfatisa ainda mas e impacto severo di 
e penalidad, notando cu e por resulta den 
“varios miyon di dollar den perdida” p’e ekipo. 


Mientras e serie ta bay pa Daytona, Dillon y su 
ekipo ta enfrenta presion inmenso pa sigura 
un victoria y mitiga e consecuencianan finan- 
ciero y competitivo di e penalidad. E apelacion 
n’e Oficial di Apelacion Final lo t’e ultimo chens 
di e ekipo pa reverti e decision y restaura e 
eligibilidad di Dillon p’e playoffnan, agregando 
otro capa di drama n’e temporada di NASCAR 
cu ta andando. 

GRAHAM Barton, e centro nobato di Tampa Bay Buccaneers, 
ta cla pa prueba cu e merece su posicion titular recien 
adkiri. Barton, un escogencia di prome rond for di Duke, a 
sigura e trabou titular e siman aki y lo tuma ‘snaps’ cu e 
ofensa di prome ekipo pa prome biaha durante e wega final 
di pre-temporada di Bucs contra e Miami Dolphins diabierna 
anochi. 


A pesar di a gana e rol titular, Barton ta keda humilde y deter- 
mina pa mustra su balor. “Nan mester a nombra un hende, 
pero mi ta kere ainda cu ta algo unda mi ta biniendo aki pa 
prueba loke mi por haci,” Barton a comparti despues di un 
practica conhunto cu e Dolphins. E nobato ta reconoce e 
retonan cu el a enfrenta, tanto mental como fisico, pero ta 
adaptando gradualmente n’e ritmo di NFL. “E ta un trabou 
den progreso y semper lo ta. ... Ta un rol cu mi tin cu gana tur 
dia ainda,” el a agrega. 


E entrenador principal di Buccaneers, Todd Bowles, a 
expresa confiansa den e habilidad di Barton pa ancra e liña 
ofensivo, cual tin e potencial di t’e miho cu e ekipo a mira 
desde nan victoria di Super Bowl na 2020. Barton a supera 
e profesional di cuater aña Robert Hainsey p’e puesto titular 
y a impresiona e cuerpo tecnico cu su duresa, capacidad di 
siña rapido, y mehoracion den proteccion di pase. 


E trayecto di Barton pa bira e centro titular ta notabel, 
specialmente considerando su carera universitario na Duke, 
unda el a hunga principalmente como left tackle, cumin- 
sando 34 di 39 wega den e posicion ey. A pesar di expe- 
riencia limita como centro, Barton a adapta rapidamente 
n’e rol, cu ta involucra no solamente ehecucion fisico pero 
tambe comunicacion critico cu e resto di e liña ofensivo. E 
quarterback di Buccaneers, Baker Mayfield, a elogia e curva 
di aprendisahe rapido di Barton, declarando, “Centro ta un 
di e posicionnan mas dificil pa hunga den deporte. ... Pero p’e 
por a drenta y comunica bon y siña asina lihe ta impresion- 
ante.” 


Mientras Buccaneers ta prepara pa nan wega final di pre- 
temporada, Bowles a enfatisa cu e enfoke lo ta riba construi 
continuidad y comunicacion a traves di e ofensa y minimalisa 
pinalti. E unidad titular, incluyendo Barton, por mira accion 
limita contra e Dolphins, pero e experiencia lo ta invaluable 
mientras nan ta prepara p’e temporada regular. 


E progreso di Graham Barton lo wordo observa di cerca 
segun cu e temporada ta desaroya, cu e nobato ansioso pa 
prueba cu e ta mas cu capaz di maneha e responsabilidad di 
e rol di centro titular den NFL. 


Despues di reclama e rol di centro titular 


Graham Barton ansioso pa prueba su mes 

NELLY Korda, e golfista femenino number uno di mundo, a domina e LPGA 
Tour na comienso di 2024, haciendo di dje e hungado pa bati. Su racha 
extraordinario a inclui cinco victoria consecutivo di januari te april, parti di 
un stretch impresionante unda el a gana seis di shete torneo. Sinembargo, 
mientras e ta dirigi su mes n’e Women’s British Open di e siman aki na 
St. Andrews, e forma imbatibel di Korda a flakea, lantando preguntanan 
tocante su habilidad pa recupera. 


Luchanan reciente riba e cancha 
E forma di Korda a baha notablemente den e ultimo lunanan, marca pa 
un serie sorprendente di ‘missed cuts’—tres consecutivo, incluyendo dos 
campeonato major. Esaki t’e prome biaha den su carera cu el a enfrenta 
un racha asina, y su actuacionnan reciente n’e Evian Championship y e 


Nelly Korda ta busca pa recupera su forma 


N’e Women’s British Open na St. Andrews 


Weganan Olimpico di Paris a mir’e caba pafo di 
e top 20. A pesar di e contratiempo aki, Korda 
ta keda optimista tocante su wega mientras 
e ta prepara p’e retonan na St. Andrews, un 
cancha conoci pa su condicionnan dificil y 
significancia historico. 


Adaptando na St. Andrews 
Mientras Korda ta prepara p’e British Open, 
e ta enfatisa e importancia di keda mental- 
mente conecta. “Bo ta bay subi, bo ta bay 
baha,” Korda a remarca, resaltando e natura- 
lesa impredicibel di golf. E ta mira su luchanan 
reciente como oportunidadnan di aprendisahe 
y ta determina pa acerca e wega cu un mental- 
idad positivo. E Old Course na St. Andrews, 
conoci pa su diseño desafiante y tempo 
impredicibel, lo pone e resiliencia di Korda 
na prueba, specialmente cu awacero y biento 
fuerte pronostica p’e prome dos dianan. 


Tempo como un factor 
E tempo na St. Andrews lo ta un factor signifi- 
cante den e Women’s British Open di e aña aki, 
cu algun hungado potencialmente luchando 
pa adapta. Stacy Lewis, un campeon ante- 
rior na St. Andrews y e capitan actual di e U.S. 
Solheim Cup, a nota cu hopi hungado por ta 
mentalmente sin prepara p’e condicionnan 
dificil. Korda, sinembargo, ta keda enfoca 
riba “keda presente” y acepta e creatividad 
necesario pa nabega e retonan unico di e Old 
Course. 
Mientras Korda ta busca pa recupera su forma 
dominante, e ta consciente di no bay mucho 
lihe. Su unico top-10 finish n’e British Open 
a bin na 2019, y e ta reconoce e necesidad di 
ahusta su wega n’e demanda di e cancha. Cu 
dos titulo major caba bou di su faha, incluy- 
endo e Chevron Championship na april, Korda 
ta aspira pa uza su experiencia y fortalesa 
mental pa reclama su luga na top di golf 
femenino. 


E Women’s British Open na St. Andrews ta 
presenta un momento crucial den e carera 
di Korda, ofreciendo e un chens pa supera e 
luchanan reciente y reestablece su dominio 
den e deporte. 

Despues di dos aña di matrimonio 


Jennifer Lopez a pidi divorcio di Ben Affleck 


JENNIFER Lopez a oficialmente pidi divorcio di Ben AfÒeck, 
marcando e final di nan matrimonio di dos aña. E peticion di 
divorcio a tuma luga na Los Angeles diamars, coincidiendo 
cu e aniversario di nan ceremonia di casamento na Riceboro, 
Georgia na 2022. E separacion aki ta sigui reportenan cu 
e pareha tabata biba separa y Lopez a cancela su gira di 
zomer pa enfoca riba famia. E pareha, conoci cariñosa- 
mente como “Bennifer,” a conoce otro originalmente riba e 
set di “Gigli” na 2002 y tabatin un romance di alto perfil 
cu a rebiba na 2021 despues di casi dos decada separa. A 
pesar di nan reunion y matrimonio publica, e pareha tabatin 
dificultadnan den e ultimo lunanan, cu Lopez celebrando 
su cumpleaños na Juli sin AfÒeck. Ambos tin yiunan for di 
matrimonionan anterior—Lopez cu Marc Anthony y AfÒeck 
cu Jennifer Garner. E divorcio aki ta marca e final di un storia 
di amor cu a captiva fanaticonan pa mas di 20 aña. 


Karol G ta yega Fortnite cu e evento virtual 


“Karol G: MSB Fortnite” 


E 
cantante 
Colombiano 


popular Karol G lo uni n’e 
universo di Fortnite cu un 
evento virtual titula “Karol G: 
MSB Fortnite”. E evento, cu 
lo tuma luga den tempo real, 
lo cuminsa diabierna y lo 
termina dialuna, permitiendo 
e hungadonan interactua cu e 
personahe di La Bichota den 
universonan digital mientras 


nan ta disfruta di su exitonan musical. E participantenan lo 
ricibi recompensanan exclusivo, manera e “Bajo Bichota”, e 
“Guitarra Bichota”, y e “Microfono Bichota”, siendo e ultimo 


dos aki exclusivo p’e ruta premium. Ademas, e hungadonan 
lo por colecta EmPower-Ups pa elimina e energia negativo y 
plama vibranan positivo den e fiesta aki yena cu neon. Karol 
G t’e di dos artista Colombiano pa colabora cu Fortnite, 
siguiendo e pasonan di J Balvin na 2020. Cu e colabora- 
cion aki, e ta uni na otro nombernan grandi manera Ariana 
Grande y Travis Scott, cu tambe a tene presentacionnan den 
e wega. 


Anitta lo t’e artista principal den e 


prome wega di NFL na Brazil 


Cu un show espectacular den halftime 


NFL a anuncia e super strea 
Brasilero Anitta como e artista 
principal p’e show di halftime 
durante e prome wega di e liga na 
Sur America. Green Bay Packers 
lo enfrenta e Philadelphia Eagles 
dia 6 di September na 
→ 

Corinthians Arena na São Paulo, marcando e comienso di 
e temporada 2024. Anitta, entusiasma pa presenta den 
su ciudad natal, a expresa su orguyo den mustra e cultura 
Brasilero riba e escenario global aki. E setlist di halftime 
lo inclui su exitonan mas grandi, cu e presentacion trans- 
miti rond mundo. E cantante di pop Brasilero Luísa Sonza lo 
presenta e Himno Nacional Brasilero, mientras e cantante 
Mericano-Brasilero Zeeba lo canta e Himno Nacional 
Mericano. Den anticipacion di e wega, fanaticonan por 
disfruta di un festival di tres dia na Parque Villa Lobos, hunto 
cu varios “watch party” rond di São Paulo. E colaboracion 
exclusivo di moda di Anitta cu NFL tambe lo ta disponibel na 
cierto luganan cuminsando 1 di September. 


Adam Sandler a inclui Travis Kelce 
den e secuela di ‘Happy Gilmore’ 


ADAM Sandler a confirma cu e tight end di Kansas City 
Chiefs, Travis Kelce, lo aparece den e proximo continuacion 


di su iconico pelicula Happy Gilmore. Durante un aparicion 
reciente na The Tonight Show cu Jimmy Fallon, Sandler a 
revela su admiracion pa Kelce, describiend’e como “un guy 
hopi agradabel” y “un stud.” E idea a cuminsa ora cu Fallon 
a menciona e interes di Kelce pa forma parti di e pelicula. 
Sandler, cu ta tanto protagonisando como co-skirbiendo e 
continuacion, a divulga cu felicidad cu un rol a wordo crea 
pa Kelce. Esaki no t’e prome aventura di actuacion di Kelce, 
ya cu e tambe ta cla pa protagonisa den e serie di horor 
nobo di Ryan Murphy pa FX, Grotesquerie. Sandler, conoci 
pa inclui talentonan comico, ta entusiasma pa traha cu 
Kelce, notando su humor y carisma. Fanaticonan por spera 
di mira e actuacion di e strea di NFL den e continuacion hopi 
anticipa di e clasico di 1996. 


George Clooney ta responde comentario 


di Quentin Tarantino: “F—k Off” 


GEORGE Clooney a tuma e comentarionan recien di Quentin 
Tarantino na malo, y a critica e director den un respuesta cu 
palabranan malo. Durante un entrevista cu GQ cu su co-strea 
di “Wolfs” Brad Pitt, Clooney a revela su iritacion despues 
cu Tarantino supuestamente a cuestiona su status como un 
strea di pelicula. Tarantino, den un combersacion anterior 
cu Deadline, a menciona cu tabata basta tempo caba desde 
cu Clooney a atrae un audiencia, citando un falta di exitonan 
reciente na box ofÏce. Clooney, kende a cambia su enfoke 
pa produci y dirigi den e ultimo añanan, a responde den un 
forma humoristico pero skerpi, bisando, “Ok, dude, 
→ 

f—k off.” A pesar di e intercambio, Clooney a enfatisa cu no 
tin ningun rabia entre nan, reconociendo su suerte di a traha 
cu top directornan, incluyendo Tarantino. Mientras Clooney 
ta bolbe na actuacion, cu proyectonan manera “Wolfs” y un 
pelicula di Noah Baumbach, el a destaca e importancia di 
balansa su carera cu su bida familiar. 


U2 lo estrena pelicula di concierto 


inmersivo ‘V-U2’ 


Dirigi pa The Edge na Sphere Las Vegas 


DESPUES di e exito di nan residencia “U2 Achtung Baby 
Live at Sphere”, U2 ta cla pa estrena “V-U2: Un Pelicula di 
Concierto Inmersivo na Sphere Las Vegas,” dirigi pa The 
Edge y Morgleigh Steinberg. E pelicula inovador aki, cumin- 
sando 5 di September, ta recrea e experiencia di concierto 
bibo uzando e tecnologia avansa di Sphere, incluyendo 
un pantaya di 160,000 pia cuadra, zonido inmersivo, y 
stoelnan haptico. E pelicula a wordo filma uzando Big Sky, 
un sistema di camara di alta resolucion desaroya pa Sphere 
Entertainment, y ta pretende transporta e miradonan den 
e curason di e presentacionnan di U2. “V-U2” ta marca e 
prome pelicula traha exclusivamente pa Sphere, ofreciendo 
un experiencia cinematografico unico cu ta refleha e energia 
di e shownan bibo di U2. Ticketnan ta cuminsa na $100, 
cu pre-benta cuminsando 22 di Augustus pa subscrip- 
tornan di U2.com y e benta general riba 23 di Augustus via 
Ticketmaster. 


Documentario “Elton John: Never Too Late” 


lo estrena na BFI London Film Festival 


E documentario “Elton John: Never Too Late” lo tin su estreno 
Europeo n’e BFI London Film Festival dia 10 di October 
2024. E evento di Gala di American Express lo tuma luga 
na Royal Festival Hall, cu Elton John presente. Dirigi pa R.J. 
Cutler y e casa di John, David Furnish, e pelicula ta ofrece un 
bista intimo di e bida y carera di e musico legendario, cu ta 


span mas di 50 aña. E ta captura e biahe emocional di John 
mientras e ta refleha riba su exitonan trempan, luchanan 
personal y resiliencia. E documentario, produci pa Disney 
Branded Television, Rocket Entertainment, y This Machine 
Filmworks, ta un tributo na un di e figuranan mas iconico 
di musica. E director di BFI London Film Festival, Kristy 
Matheson, a elogia e pelicula pa su potret intimo y emocio- 
nante di e carera extraordinario di John. E festival ta tuma 
luga di 9 pa 20 di October, cu e programa completo anuncia 
riba 4 di September. 


Victoria Beckham lo protagonisa su 
propio serie documental riba Netflix 


VICTORIA Beckham ta cla pa protagonisa den un serie 
documental nobo di Netflix cu ta conta su trayecto for di 
sensacion di pop di añanan 90 cu e Spice Girls te na bira un 
figura lider den e industria di moda. Produci p’e Studio 99 di 
su casa David Beckham y Dorothy St Pictures, e serie 

ta priminti un bista profundo den e 
bida di Victoria, ofreciendo fanati- 
conan un bista intimo di su evolu- 
cion y ambicionnan den e mundo 
di moda. E serie documental lo 
inclui aparicionnan di Victoria, su 
famia, amigonan, y coleganan. 
E anuncio aki ta bin despues di e 
rol sobresaliente di Victoria den 


e documental popular di David Beckham riba Netflix titula 
“Beckham,” unda su momento sincero tocante su criansa a 
bira un sensacion viral. E proyecto nobo a wordo revela n’e 
Edinburgh TV Festival, hunto cu otro documentarionan di 
Netflix riba figuranan manera Gordon Ramsay y e boy band 
Take That. Productonan ehecutivo p’e serie documental di 
Victoria Beckham ta inclui Nicola Howson y Julia Nottingham. 


Riba e anochi di apertura di e tour ‘Past Present Future’ 


Usher a duna un presentacion 
electrificante y varia di su carera 


USHER a cuminsa su tour 
altamente anticipa “Past 
Present Future” cu un 
presentacion fascinante 
na Capital One Arena na 
Washington, DC. E show, 
cu a wordo posponi debi 
na un lesion na su nek, 
tabata 
un 
retrospec- 


tiva emocionante di su 
carera ilustre. Usher a 
uza un cubo elabora di 
pantayanan LED, trans- 


formando e escenario den un mashin di tempo cu a rebiba 
momentonan crucial den su trayectorio. E show a habri 
cu un adelanto di su album mas nobo, “Coming Home,” y 
a transiciona suavemente a traves di exitonan manera “U 
Make Me Wanna” y “Yeah!” E presentacion tabata un mescla 
di nostalgia y innovacion, incluyendo un Usher hoben riba 
pantaya, rutinanan di patinahe riba rollerskates, y asta un 
entrevista ficticio futurista. E energia y carisma di Usher a 
captiva e audiencia, haciendo di esaki un anochi memorabel 
cu a celebra su legado duradero den e industria di musica. 


Hues a aproba benta di derechonan di 


musica di Michael Jackson na Sony Music 


E benta di un parti di e derechonan di 
musica di Michael Jackson na Sony 
Music, cu un balor di mas di 600 miyon 
dollar, por sigui. Esaki a wordo dicidi 
pa un hues na California. Katherine 
Jackson, e mama di 94 aña di e cantante 
fayecido, a apela e benta anteriormente 
e aña aki, pero esaki a wordo rechasa 
awor. Desde e fayecimento di Jackson 
na 2009, tin desacuerdo tocante su 
herencia. E ehecutornan John Branca 
y John McClain a dicidi aña pasa pa bende un parti di e 
derechonan di musica. Katherine Jackson a argumenta cu 
e acuerdo aki tabata contra e ley di herencia y e deseo di 
su yiu homber. Tambe dentro di e famia Jackson tin tension 
tocante e herencia. Nieto Bigi a entama un caso hudicial 
contra su wela pa preveni cu e ta financia su apelacion cu 
placa for di e herencia. E fecha di inicio di e caso aki ainda 
ta desconoci. 


Nelly y Ashanti a yama 


bon bini na nan prome yiu hunto 


Rapper Nelly (49) y cantante 
Ashanti (43) a bira mayornan 
orguyoso di un yiu homber. 
Ashanti a comparti un potret 
riba Instagram diaranson di 
su mes net un poco despues 
di e parto, expresando su 
orguyo pa su curpa. “Mi a 
warda hopi tempo pa bira 
mama, pero nada por a 
prepara mi pa maternidad,” el a skirbi. Esaki t’e prome yiu 
di Ashanti, mientras cu Nelly tin dos yiu caba for di un rela- 
cion anterior y a adopta dos yiu di su ruman muhe di criansa 
fayecido. E pareha a yama nan yiu homber Kareem Kenkaide 
Hayes, un vocero a confirma na People. Nelly y Ashanti 
tabatin un relacion intermitente anteriormente entre 2003 y 
2013. Despues di un reavivamento di nan relacion na 2023, 
nan a casa den secreto na december di e aña ey. 

Memey di controversia riba un update reciente 


Hunt: Showdown 1896 ta establece un 


record nobo di hungado 


A pesar di un ola reciente di critica negativo, Hunt: Showdown 
1896 a kibra su record di cantidad di hungado simultaneo, 
atrayendo mas di 60,000 hungado riba 15 di Augustus. E 
logro aki ta bin memey di un reaccion negativo significante 
despues di un update grandi cu a cambia e UI di e wega y a 
caba cu e apoyo pa console mas bieu. E update, cual a inclui 
un upgrade di motor nobo, a provoca critica di hungadonan, 
particularmente esnan frustra p’e cambionan n’e interface di 
usuario. E controversia a wordo alimenta ainda mas p’e deci- 
sion di Crytek pa stop di sostene PlayStation 4 y Xbox One, 
aunke e studio a ofrece un upgrade gratis pa PlayStation 5 
y Xbox Series X/S, cu tur progreso transferi. A pesar di e 
criticanan, e popularidad di e wega a aumenta, estableci- 
endo un record nobo pa hungadonan activo y mustrando cu 
e controversia no a baha e entusiasmo p’e titulo. Crytek a 
reconoce e problemanan y a priminti pa atende e preocupa- 
cion di e hungadonan den futuro update. 


1997 PS1 Clasico Herc’s Adventures ta añadi 


soporte pa trofeo riba PS Plus Premium 


E clasico di PS1 di 1997 Herc’s Adventures a caba di wordo 
actualisa cu soporte pa Trofeo pa PlayStation 4, disponibel a 
traves di e servicio PlayStation Plus Premium. Originalmente 


desaroya pa Big Ape Productions y publica pa LucasArts, e 
wega di accion-aventura aki situa den un version comico di 
Grecia Antiguo awor ta recompensa hungadonan cu trofe- 
onan virtual pa nan logronan den e wega. 
Trofeonan ta categorisa den Brons, Plata, Oro, y e codicia 
Platino, cual ta wordo otorga pa completa tur otro rekisitonan 
di trofeo. E update aki ta parti di e esfuerso continuo di Sony 
pa mehora e experiencia di PlayStation Plus Premium door 
di agrega soporte pa Trofeo na weganan clasico. E sistema 
di Trofeo, expande na 2020 pa inclui nivelnan cu ta varia di 
1 pa 999, ta permiti hungadonan pa aumenta nan ranking 
general cu cada trofeo gana. Fanaticonan di weganan retro 
awor por disfruta di e reto adicional y satisfaccion di gana 
trofeo mientras nan ta explora e mundo yena cu humor di 
Herc’s Adventures. 


P’e lansamento den october 2024 


Microsoft ta revela Xbox Series X All- 
digital y variantenan nobo di console 


MICROSOFT a anuncia e lansamento di tres console nobo 
di Xbox riba 15 di October 2024, incluyendo e tan anticipa 
All-Digital Xbox Series X. Uniendo n’esaki t’e Special Edition 
2TB Xbox Series X y un Xbox Series S nobo di 1TB den color 
Robot White, tur di cual awor ta disponibel pa pre-orden. 


E All-Digital Xbox Series X, cu un prijs di $449.99, ta bin 
den color Robot White y ta inclui un SSD di 1TB, ofreciendo 
un reduccion di $50 compara cu e modelo standard cu un 
disc drive. E Special Edition Xbox Series X, cu un prijs di 
$599.99, ta luci un diseño preto unico cu spikkels berde y 
blanco, un hard drive di 2TB, y un disc drive. Mientras tanto, 
e Xbox Series S di 1TB den color Robot White ta disponibel 
pa $349.99, igualando e prijs di e version Carbon Black 
existente. E modelonan aki ta provee mas opcion di alma- 
cenamento pa cumpradonan nobo mientras e tamaño di 
weganan ta sigui crece. 

TIN malcontento ta reina den nos Cuerpo Policial. Nos por a 
tende di un e-mail cu ta bay rond y ta papia riba e restructu- 
racion di inrichtingsplan. E inrichtingsplan caminda ta papia 
di buta “The right man on the right place” no ta funciona. 


Cuerpo policial a pasa den hopi cambio for di despues cu 
Aruba a haya su Status Aparte. Nos por corda cu na 1999 
a cuminsa cu un reorganisacion cu nunca a keda cla. A bin 
despues cu verbeteringsplan cu tampoco a keda cla. Na 
2011 a bin cu e inrichtingsplan cu nunca a wordo evalua. 
Awor kier bin cu un otro restructuracion den nos Cuerpo 
Policial. 


Ora kier reorganisa nos Cuerpo Policial lo mester institui 
un comision pa traha riba reorganisacion y no cu ta wordo 
confronta cu decisionnan cu ta cay dictatorialmente. Mester 
tin transparencia locual cu no tin den e momentonan aki. 


Nos ta kere cu esun cu ta na cabes ta mucho jong pa dirigi 
un Cuerpo Policial pa via di no in experencia. 


Partido Curpa ta di opinion cu nos Cuerpo Policial mester 
sigui enfoca den reinforsa nos leynan vigente, pero banda 
di actua di un forma repressivo ta necesario pa dedica mas 
atencion na un formato cu enfasis riba prevencion. No warda 
p’e baca hoga pa despues bin tapa e pos. Nos ta kere cu 
prioridad mester ta pa preveni y no lamenta. No lo bay tin 
cifranan ora traha riba prevencion, paso si actua corecto no 
lo tin actonan criminal cu a tuma luga. 


Tanto partido MEP como partido AVP a economisa riba nos 
siguridad. Na mas cu 6 ocasion no tabata tin sanger nobo 
ta drenta nos Cuerpo Policial den ultimo 20 añanan. Awe 
nos Cuerpo Policial tin scarsedad di polis y esaki a causa cu 
mester traha hopi overtime. E cansancio ta crea cu e servicio 
na nos pueblo ta bay atras. Nos pueblo tin derecho di sinti 
nan protegi y asina por disfruta di un miho calidad di bida. 
E malcontento cu ta reina den nos Cuerpo Policial ta refleha 
den e servicio cu ta wordo duna. Nos Cuerpo Policial no a sa 
di honra nos polisnan cu a sirbi nos comunidad pa mas cu 
35 aña di nan bida. 


Mayoria di esnan cu ta baha cu pensioen awe ta baha decep- 
ciona y maltrata. Experencia bo no ta cumpra sino bo ta siña 
atrabes di transcurso di bo bida. Esnan cu a sali for di banki 
di scol no tin experencia sino conocemento locual cu no ta 
mesun cos. Tur cos ta bin cu tempo y cu tempo e polis ta 
acumula experencia cu ta yud’e den su trabao diario. Pa 
bienestar di nos pueblo mester reina pas den nos Cuerpo 
Policial. Un articulo den na Hulandes ta bisa di ta preocu- 
pante cu mas polis cu experencia ta baha cu pensioen y ta 
papia di 30% cu lo sigui crece pa 50% den e añanan nos 
dilanti. Esaki ta danki nan nos gobiernonan cu a sacrifica 
nos Cuerpo Policial. Kisas cu nos gobernantenan a hacie 
conscientemente pa laga Hulandesnan tuma nos isla over. 


A yega tempo pa gobierno duna nos Cuerpo Policial e balor 
cu e merece. Nos ta kere cu lo bin un cambio den e proximo 
eleccion. Partido Curpa den e proximo gobierno lo trece 
cambio na bienestar pa nos pueblo y nos Cuerpo Policial. 
Dios lo saca tur cos scondi na claridad. Partido Curpa e 
unico alternativa. 


Eric Ras(Curpa): 


A yega tempo pa gobierno duna nos 
Cuerpo Policial e balor cu e merece 

DIARANSON anochi lider di fraccion di Partido di Pueblo Arubano 
AVP, mr. Mike Eman, den compania di colega parlamentario ing. 
Mike de Meza y candidato Wendrick Cicilia, a entrega un peti- 
cion na Parlamento di Aruba pa su president yama Minister di 
Transporte Ursell Arends cu urgencia pa presenta na un reunion 
publico di Parlamento. 


Despues di a deposita e peticion den postbus di parlamento, Eman 
a comenta cu si tabatin boluntad suficiente di parti di coalicion, 
Presidente di Parlamento, mr. Edgard Vrolijk diaranson anochi 
mes por a bin oficina pa procesa e peticion y haci e yamada oficial. 
Eman ta splica cu despues di indicacionnan den transcurso di 
diaranson atardi cu e frustracion di taxista p’e posicion terco 
di minister a escala a haya necesario pa entrega e peticion aki 
anochi mes. 


Aunke tin programa pa diahuebs mainta un reunion di comision 
central di transporte, como cu no ta conta cu participacion di 
Minister Arends, no ta spera ningun accion concreto lo sali di 
esaki, mientras cu e disgusto entre taxista si ta sigui aumenta. 


E lider di AVP tambe a menciona cu mescos awe tabatin un crisis 
den gobierno di Corsou, na Aruba tambe ta bibando momen- 
tonan di tension den coalicion MEP-RAIZ. No ta trata solamente 
p’e situacion cu taxista, pero mas bien algo cu a bin ta desaroya 
gradualmente cu cada diferencia di opinion cu a surgi entre e dos 
partido di gobierno. 


Di su banda, Parlamentario de Meza a mustra cu solamente den 
e ministerio di Arends, cu ta regarda medio ambiente, asunto di 
adulto mayor y transporte, tin masha hopi otro problema hopi 
mas grandi y urgente pa atende cu e maneho di taxista. E ta 
considera cu Arends su atencion lo ta mas util pa soluciona e 
problema di remedi pa nos grandinan y of sushi rond di e isla. 
De Meza ta keda sospecha di kico t’e interes real di e mandatario 
tras di tur esaki. 


Di nan banda, e partner den coalicion, esta partido MEP despues 
di a aproba e mocion cu a duna Arends e oportunidad pa tuma 
accion afectando taxista, awor tanto minister como parlamen- 
tario di e partido geel ta haya nan mes ta purba haci ‘damage 
control.’ 
Den nan carta fraccion di AVP ta enfatisa e derechonan di 
taxistanan cu Gabinete Wever-Croes awor kier corta. E carta ta 
bisa specificamente riba e punto aki: “De unilaterale aantasting 
van de rechten van de Taxi vergunninghouders is geheel in strijd 
met het jarenlang gevoerde beleid, waarmee de rechtszeker- 
heid en continuïteit van de taxivergunninghouders werd erkend, 
evenals de financiële zekerheid voor hun gezin”. P’esey e lider di 
fraccion mr. Mike Eman a accentua cu ta urgente p’e reunion aki 


wordo yama pa para Minister den e violacion di e derechonan 
historico aki di taxistanan. 


AVP ta pidi reunion urgente riba polemica 


di Minister Arends cu taxistanan   

NA aña 2001 partido MEP a core campaña demonisando e mega debe. 
E tempo ey partido MEP tabata tin 17358 voto y a crece pa 25172 voto 
den eleccion na 2001 cual ta representa 12 asiento. Partido AVP a cay for 
19476 voto pa 12749 voto cu ta representa 6 asiento. Partido AVP a kere 
e tempo cu nan lo tabata bon para pero a perde 3 asiento. Nos por corda 
e palabra awacati!!! 


No falta hopi tempo pa Aruba haya oportunidad pa bay urna electoral. E 
coalicion aki ta hala su ultimo rosea. Mas nan keda mas nan ta comete 
auto destruccion. Pueblo ta cansa y ta fada pa un gobierno inepto. Biaha 
tur caminda y malgasta placa di pueblo na ordo di dia, manera entre otro 
minister di deporte a haci atendiendo e little league worldseries na Merca 


Eric Ras(Curpa): 


Pueblo ta fada di un gobierno inepto 
cu kier goberna di un forma dictatorial 


riba custia di e pueblo paso a nombra e biahe 
un “dienstreis”. 


Atrobe nos por a lesa cu gobierno a bay fia 
placa riba mercado internacional y ta sigui 
sink nos Isla. Ora bo tende cu gobierno a fia 
134.5 miyon dollar na un interes 6.3% nos tin 
pone nos man na nos curason paso ki medida 
lo bin su tras. 


Pueblo por ta trankil paso nos ta den porta 
di eleccion. E problema ta sinta si partido 
MEP bin bek den gobierno. Si pueblo vota pa 
partido MEP esey lo significa cu pueblo por 
spera hopi mas medida si partido MEP drenta 
gobierno. 


Situacion ta hopi dificil y nos mira cuanto 
mucha a wordo manda cas paso no tin placa 
pa paga schoolgeld. Miseria bao di esnan 
sin trabao, esnan cu ta cobra onderstand y 
pensioen. Miseria paso nan placa no ta yega 
pa hiba un miho bida. Gobierno kier gaba cu 
a aumenta reparatietoeslag cu 30 florin pa 
nos grandinan. Partido Curpa den gobierno 
lo kita e eigenbijdrage di AZV completo pa 
nos pensionadonan y lo aumenta reparati- 
etoeslag. 


E gobierno aki ta continuamente bao di inves- 
tigacion. E investigacion di portulaca ta sigui. 
Si tin soborno activo lo mester tin soborno 
pasivo y na final esun cu a pone su firma bao 
di e documento ta responsabel. E minister tin 
cu carga su responsabilidad y na final lo bira 
e sospechoso. 


Na El Salvador den 5 aña a trece un cambio 
p’e pueblo di El Salvador. Aki na Aruba den 
7 aña di gobernacion a crea un super mega 
debe. Dios ta scucha oracion di su pueblo y 
conoce nos curason. Sabiduria di hende a 
sink nos pais y cu solamente cu sabiduria di 
Dios nos Isla lo lanta cabes. Partido Curpa e 
unico alternativa. 

RECIENTEMENTE parlamentario ing. Mike de Meza a 
participa den un reunion di comision central di transporte 
cu representante di e centralnan di taxista, como miembro 
di fraccion di partido di Pueblo Arubano AVP. Esaki tabata 
un oportunidad pa de Meza amplia y confirma su nocion di 
e impase actual entre Minister di Transporte Ursell Arends y 
sector di taxista. 


E ta sinti cu e reunion a bay den un bon esfera y na su salida 
a comparti su conclusion cu e maneho di Minister Arends 
no ta conta cu un base huridico firme, ni tampoco cu uno 
politico. Como tal y manera cu a expresa nan varios ocasion 
anterior, incluso ora cu parlamento a aproba un mocion 
relaciona cu e tema bek den luna di december, AVP no ta 
sostene e accionnan di parti di Gabinete Wever-Croes II 
contra chauffeurnan di taxi. 


“E situacion no a cambia, por ta te hasta el a bira pio. 
Minister a bisa cu e tin dos decreto ministerial y cu e lo por 
bin cu un di tres. Aki bo ta mira cu aparentemente minister 
no a tuma conseho huridico pasobra un decreto ministerial 


(ministerieëlebeschikking) no ta mas halto cu un ordenanza 
nacional (landsverordening) den e herarkia di ley. Si bo mira 
e decreto ministerial su contenido, e no ta cuadra huridica- 
mente,” asina de Meza, kende a yega di ocupa e funcion di 
minister di transporte, a splica. 


E parlamentario di AVP ta lamenta di mira un minister asina 
cabes duro, cu den 2024 ainda no tin boluntad pa dialoga. 
Esey sigur no tabata e caso bou gobernacion di AVP cu for 
di prome instante y bou liderazgo di Mike Eman, for di 2009 
y te 2017 semper a sa di sinta y dialoga cu tur stakeholder, 
riba tur topico. 


Fuera cu e cambio cu Minister Arends kier trece no ta corecto 
legalmente y no tin aceptacion, tampoco ta conta cu sosten 
di e gran mayoria den parlamento y esey ta inclui e propio 
fraccion di coalicion, esta MEP. “Bo ta puntra bo mes kico ta 
interes di e minister cu e ta para asina firme riba esaki; te 
na e punto cu e mes no tin e sosten cu e mester pa pasa un 
ley. Mi ta kere e minister ta hopi confundi den esaki,” asina e 
parlamentario a conclui bisando. 


Parlamentario ing. Mike de Meza: 


Minister Arends no tin base politico ni 
huridico pa su maneho contra taxista 

DIAHUEBS mainta Minister Arends a reuni cu comision di 
transporte di Parlamento pa splicanan pakico mester a bin 
cambio riba e sistema inhusto cu a bin ta permiti pa loke ta 
trata permiso di taxi. 


Minister a cuminsa na duna bista ariba e prioridadnan di 
su maneho di transporte publico cual ta: 
• Revisacion di Ley y regulacion den beneficio di Integridad 
y Siguridad 
• Accesibel y pagabel 
• Sostenibilidad di transporte 


E esencia di e cambio di maneho di transporte publico , 
manera ya a bin ta splica na diferente ocasion, ta pa move 
den e direccion di oportunidad igual unda cada ciudadano 
por yega na remarke pa un permiso di taxi. Manera ya a 
menciona, e sistema actual ta operando den un ‘closed 
system’ unda tin limite di cuanto permiso tin y cu ta keda 
draai den e mesun grupo. Asina impediendo por ehempel 
otro ciudadano y tambe hulpchauffeur nan yega na un 
permiso di taxi paso simplemente no tin niun disponibel. 
Hulpchaffeur nan ta keda un grupo vulnerabel ya cu door di 
e sistema existente ta permiti cu nan ta wordo exploita door 
di e vergunninghouder. 


A comparti cu parlamento e biahanan cu a tene dialogo cu 
taxistanan y tambe a duna di conoce cu desde comienso e 
taxistanan a wordo informa door di Minister cu e maneho di 
transporte lo wordo haci conforme ley. Cual tur dos decreto 
ministerial y esun adicional cu lo sali ta, esta conforme ley. 


Den ultimo dialogo cu taxistanan, e asociacion di taxista a 
trece proposicionnan dilanti cu Minister Arends a duna di 
conoce cu tabata puntonan valido y e lo sigur considera den 
e di tres decreto ministerial. 


Minister Arends ta keda para pa oportunidad igual, unda cu 
tur Arubiano mester por tin e oportunidad husto pa obtene 
un permiso di taxi. “Nos ta purbando di restaura e integr- 
idad di e sistema di transporte publico, y esaki a mustra di a 
trapa riba un ader principal di politica tradicional,” Minister 
a menciona. 


Parlamento a ricibi amplio informacion y argumento riba e 
cambio di maneho di transporte publico unda cu e mayoria 
ta di acuerdo cu mester a bin un cambio. Esaki ta mustra cu 
nos ta den bon direccion pa berdaderamente trece cambio 
den sistemanan gubernamental cu tin risico di no ta integro 
y asina opera for di un sistema limpi di corupcion. 


Pa brinda informacion riba maneho di transporte publico pa sigura oportunidad igual 


Minister Ursell Arends a reuni cu 


comision di transporte di Parlamento 

DESPUES cu Pandemia a asota nos pais, aña 2023 tabata 
oficialmente e prome aña cu nos pais a recupera 100% 
financieramente y por a produci un surplus, cual a sirbi pa 
paga 153 miyon florin riba nos debe nacional. Aña 2024 
tambe nos economia ta creciendo, nos posicion financiero 
ta mehorando dia tras dia. 
Si tur cos sigui crece manera ta pronostica nos lo tin un 
surplus riba nos presupuesto di cual 129 miyon florin por 
wordo uza pa paga riba nos debe, y un total di 33 miyon 
florin lo bay pa yuda diferente grupo vulnerabel den nos 
pueblo cu aumento di bijstand, indexering, reparatie toeslag, 
bahamento di prima di AZV pa pensionadonan y mas. Caft, 
Aruba su supervision financiero oficial a declara cu nos debe 
nacional ta na 79% di nos GDP cu ta un adelanto enorme, 
ya cu durante pandemia e tabata na 122% di nos GDP. Esaki 
ta danki na crecemento economico record y crecemento di 
nos GDP. 


Banco central ta saca su “State of the Economy” di e prome 
kwartaal di 2024 
Riba 15 di Augustus Banco Central di Aruba ta pone den 
su rapport cu den e prome kwartaal di 2024, e economia 
di Aruba a crece cu 11,2% compara cu e mesun periodo di 
2023. Turismo a keda e contribuyente principal na e crece- 
mento economico y a registra aumento significante den 


gasto di turista. Ademas, e continuacion di proyectonan di 
construccion relativamente grandi a hisa inversion mien- 
tras consumo eleva tambe a duna un impulso na economia 
Arubano. E cantidad total di bishitantenan cu ta permanece 
por lo menos un anochi riba nos isla a crece cu 22,5% te cu 
maart 2024 compara cu e mesun periodo di e aña prome. 
Mientrastanto, e cantidad di anochi cu e bishitantenan a keda 
a crece cu 16,0%. Entrada di actividadnan turistico registra 
na e banconan comercial a aumenta cu 11,5% compara cu 
e prome kwartaal di e aña anterior. 


Banco Central; Inflacion a baha fuertemente den prome 
kwartaal 
Na maart 2024, e tasa di inflacion midi riba un promedio 
anual a sigui baha y yega 2,1%, 
reflehando un caida di 1,3 punto di porcentahe compara 
cu december 2023. E inflacion riba un promedio anual na 
Aruba ta bahando desde mei 2023, principalmente refle- 
hando e caida den e contribucion di e subida den tarifa pa 
utilidad den Augustus 2022, prijsnan di gasolin y diesel mas 
abou, y normalisacion den prijsnan pa cuminda. Ademas, 
inflacion riba un promedio anual – kitando e efecto di 
cuminda y energia – a contribui menos na e inflacion midi 
riba un promedio anual, mas tanto door di costo mas abou 
pa compra di vehiculonan. 


Parlamentario Marco Berlis (MEP): 


Banco Central di Aruba: E economia 


di nos pais ta sigui expande! 

DURANTE un conferencia di prensa Aruba 
Bank a anuncia e campaña di benta di auto mas 
anticipa, y esun di mas grandi di Aruba: “MEGA 
Car Sales Event – This is MEGA.” 


Desde awor, por bishita www.arubabank.com/ 
MEGA of pasa na bo car of motorcycle dealer di 
preferencia, pa selecciona bo auto, cu opcion 
pa cuminsa paga na maart 2025. 


E gran evento di MEGA Car Sales Event lo tuma 
lugar diasabra, 7 di september 2024 ariba e 
Parking Lot di Aruba Bank Camacuri, tur Car y 
Motorcycle Dealer local lo t’ey presente. Aruba 
Bank lo duna on-the-spot approval, cumin- 
sando for di 6’or di atardi te 9’or di anochi. 


Cumpra bo auto of motorcycle cu un prestamo di 
Aruba Bank, cu “0” downpayment y un termino 
di pago cu por bay te 7 aña, dependiendo di e 
suma di e prestamo. Tur esaki combina cu un 
interes atractivo di solamente 5.00% - 5.25% 
(interes efectivo ta varia entre 5.12% - 5.38%). 


Durante e periodo di 26 augustus te 7 di 
september 2024, e cliente tin e opcion pa 
cumpra awor y cuminsa paga na maart 2025 
(buy-now-pay-later di 3 of 6 luna opcional). 


Ademas di e gran oferta aki, cliente cu nan 
prestamo a wordo aproba durante e periodo di 
campaña 26 augustus 2024 – 7 di september 
2024, automaticamente ta participa pa GANA 
AWG 10.000,- of AWG 5.000,- di descuento 
ariba nan Prestamo di Auto. 


Cliente cu ta desea por traha un cita durante 
siman, prome cu e fecha di evento, por haci 
esaki riba e website di Aruba Bank. 


Bishita www.arubabank.com/mega pa tur infor- 
macion y condicionnan di e campaña di MEGA 
Car Sales Event – This is MEGA. 


Sigui nos ariba nos Facebook page: https:// 
www.facebook.com/Arubabank/ y Instagram 
@Aruba Bank N.V. pa keda bon informa di tur 
detayes di e MEGA evento – MEGA Car Sales 
Event – This is MEGA 


Aruba Bank ta presenta ‘This is MEGA!’ 


E campaña y evento di benta di auto mas grandi na Aruba 

DIAHUEBS merdia, Minister di Husticia y Asuntonan Social 
sr. Rocco Tjon, a firma e acuerdo den cuadro di inicio di e 
opleiding “Praktijkondersteuner Huisartsen Geestelijke 
Gezondheidszorg” (POH GGZ). 
Gobierno di Aruba ta amplia e servicio pa cu Salud Mental y 
alabes ta haci’e mas accesibel. 


E prome POH GGZ a wordo introduci a traves di e sociaal 
crisisplan, y actualmente ta forma parti integral di e maneho 
pa atende cu salud mental. E roadmap ta consisti di tres 
parti, e prome parti ta enfoca riba prevencion, e di dos ta pa 
haci e cuido mas accesibel, y e di tres ta pa percura pa tin 
un bon “nazorg”. 


Banda di esaki, e POH GGZ’ers nan lo yuda alivia e “wachtli- 
jsten” y baha e presion riba e prome y e di dos liña. Tambe, 
e cuido lo por wordo brinda mas lihe, pa motibo cu por diag- 
nostica y wordo “doorverwezen” mas lihe. 


Manera ta conoci na 2022 a introduci un “stuurgroep GGZ” 
pa ehecuta e vision y maneho pa loke ta salud mental a 
largo plaso. E stuurgroep ta consisti di tur stakeholders cu 
ta activo riba e tereno aki y trahando riba e diferente aspec- 
tonan. Tambe, por wak hopi inversion pa loke ta prevencion 
y alabes a amplia e cuido cu introduccion di fact teams y 
crisidienst. 


Pa loke ta cuido y “nazorg”, ta inverti mas den cuido na Aruba 
mes y laga tratamento den exterior como excepcion. Pues, 
den cuadro di e roadmap tambe ta optimalisa y ta sigui hisa 
e nivel di capacitacion di e personal. 


Pa e motibo aki, a tuma decision pa amplia e cantidad di 
POH GGZ’ers. Minister Tjon a gradici tur stakeholders cu a 
haci esaki posibel y alabes a gradici nan pa nan compromiso 
pa a logra pone salud mental riba mapa y haci’e un prior- 
idad pa henter nos comunidad. 


Minister Rocco Tjon: 


Cu inicio di e opleiding POH GGZ gobierno di 
Aruba ta amplia e servicio pa cu salud mental 


Y alabes ta haci’e mas accesibel 

P’E ultimo 2 añanan Nando Chirino ta trahando ariba un 
Proyecto Musical, cu ta un EP di evergreens - cover songs 
den e genero kompa. Titulo di e EP aki ta “Something to 
remember & Something to forget”. Na aña 2022 Nando a 
lansa e prome cancion p’e EP cu ta; “To love Somebody” un 
cancion den e estilo kompa cu a wordo acepta en grande aki 
na Aruba y tambe na Boneiro, Corsou y Surnam. 


Te dia di awe e cancion “To love Somebody”, ta bon resona 
na radio emisoranan y bon toca den fiesta y conciertonan pa 
nos bandanan local y DJnan. Nando a continua cu lansa mas 
cancion pa su EP y asina a bin cu e tema “Ain’t no sunshine”, 
“Turn your lights down low”, y awor e momento a jega pa 
lansa e cancion nobo, titula “Sealed with a kiss”, cu ta origi- 
nalmente di “The Four Voices” un cancion di 1960. 


Actualmente Nando Chirino ta na Aruba cu vakantie y a 


combina esaki cu promocion pa su cancion nobo. Asina 
Nando ta bishitando diferente radio emisora y canalnan di 
TV. Y ta aki na Aruba el a lansa e cancion nobo pa prome 
biaha. 
Areglo di e tema nobo aki ‘Sealed with a kiss’’ a wordo haci 
pa Stanley Clementina, e final mix/master a wordo haci 
pa Sean Cannister y e recording studio ta Steez Music un 
studio cu Nando tin conhuntamente cu Stanley Clementina 
na Hulanda. E videoclip no a sali ainda, ya cu esaki lo wordo 
graba aki na Aruba. 


“Sealed with a kiss” ta ariba tur plataforma digital, manera 
YouTube, Spotify, Apple Music y Distrokid. Falta un cancion 
mas p’e EP ta completo, esaki ta wordo lansa den luna di 
December. Nando ta sumamente contento y agradecido, 
en special n’e pueblo di Aruba p’e sosten y pa acepta su 
cancionnan den e genero kompa. 


Nando Chirino na Aruba introduciendo su 
cancion mas recien “Sealed with a kiss” 

SWIFT Distribution Aruba, den colaboracion cu Enseñansa pa 
Empleo (EPE) y e tan reconoci stilista profesional Roberto Avalo, 
tin e placer di anuncia e lansamento di un curso innovativo 
diseña pa empodera e participantenan cu e habilidad esencial y 
necesario pa drenta den e mercado laboral actual den e area di 
pelukeria. 
Un pilar den e mundo di beyesa 
“Den e mundo di beyesa, Swift Distribution Aruba ta conoci pa tin 
un forsa grandi tras di e stilistanan di Aruba”, asina Mitch Almary, 
Marketing Manager na Swift Distribution Aruba, a indica. 


Mirando e rol di Swift Distribution Aruba den e mundo di beyesa, 
hopi hende cu no tin e basico den e mundo di beyesa a demostra 
nan interes pa un educacion basico y asina cuminsa desde cero. 
Debi na e interes demostra, Swift Distribution Aruba tabatin un 
encuentro cu Enseñansa pa Empleo pa haci e curso aki un real- 
idad. Di nan banda, Enseñansa pa Empleo tambe a mustra interes 
pa inicia cu un facultad nobo. Di e manera aki nan a cera cabes pa 
inicia cu e bunita proyecto aki. 
Experiencia amplio 
Roberto Avalo ta un estilista profesional pa mas cu 12 aña caba 
y cu actualmente ta eherce su profesion como artista profesional 
pa L’Oréal Professionnel. Ta importante pa menciona cu L’Oréal 
Professionnel ta un marca internacional cu tin mas di 115 aña 
den e mercado cu un influencia grandi den Caribe y Aruba no ta 
un excepcion. 


E oportunidad aki ta ideal pa tur esnan cu kier desaroya nan mes 
den e mundo di beyesa. E curso tin un duracion di 24 les, den 
12 siman pues 2 les pa siman. Durante les, e cursistanan lo siña 
desaroya nan mes riba tur e aspectonan di mas importante den 
e mundo di beyesa. 


E curiculo di e curso lo trata lo siguiente: 
- Principio basico di pelukeria 
- Introduccion den cuido di cabey 
- Bleaching (descoloracion) 
- Colorimetry (Ciencia di coloracion) 
- Styling 


Finalisando e prome nivel di educacion di Enseñansa pa Empleo, 
e cursista lo por forma parti den e mundo di beyesa como un 


ayudante p’esnan cu tin mas experiencia den e mundo aki. 


E curso lo tin e sosten di Milady Book, cu ta e buki di cosmetica di 
Merca caminda tur stilista profesional ta siña for di dje. 


Aumenta bo oportunidad 
“Enseñansa pa Empleo ta brinda curso pa recapacita y duna un 
oportunidad n’esnan cu kier siña mas, crece den nan profesion of 
tin interes pa desaroya nan mes”, asina Sabine de Groot, Director 
Interino di EPE, a expresa. E curso aki ta un colaboracion cu Swift 
Distribution Aruba y L’Oréal Professionnel. Semper EPE ta busca 
manera pa ofrece diferente curso cu lo yuda e mercado laboral y 
e personanan cu kier amplia nan conocemento. 


E curso “Introducion na Pelukeria” lo start dia 10 di september, lo 
tuma luga riba diamars y diahuebs, lo termina pa fin di november 
y lo ta na Papiamento y Spaño pero lo uza algun palabra na 
Ingles. E costo di e curso aki ta Afl. 500,- (Afl. 50 pa inscripcion 
y Afl. 450 pa e curso). E curso aki lo stimula e mercado laboral y 
lo certifica e profesionalnan existente di manera oficial, ademas 
e lo genera futuro prospecto den e industria di beyesa na Aruba. 
Enseñansa pa Empleo ta gradici Mitch Almary y Cristine Hintz di 
Swift Distribution Aruba y Roberto Avalo di L’Oréal Professionnel 


pa haci e colaboracion aki posibel. Inscripcion ta a traves di 
https://www.epearuba.com/introduccion-pelukeria/. 
Pa 
mas 


informacion riba e curso por tuma contacto cu oficina di EPE na 
5825662 of pasa na Engelandstraat 33. 


Swift Distribution Aruba y EPE ta uni pa 
facilita curso “Introduccion na Pelukeria” 

DESPUES di un ciclo 7 exitoso, a habri 
ciclo 8 di e proyecto di innovacion tan 
gusta, Edutech. Pa por participa, scolnan 
por aplica y registra desde awor caba te 
cu dia 21 di October 2024. Prome Minister 
Evelyn Wever-Croes a indica cu Gobierno di 
Aruba a pone 100 mil florin disponibel p’e 
proyecto aki, p’asina por cumpli cu soño di 
mas o menos 3 á 4 scol. 
  
Mirando cu esaki ta un oportunidad grandi 
p’asina scolnan por haya financiamento 
pa materialnan di digitalisacion, Prome 
Minister ta encurasha tur e alumnonan di 
scol pa uni hunto cu nan mayornan, docen- 
tenan, y otro alumnonan p’asina traha riba 
e proyecto di innovacion pa nan scol desea. 
E ta bon pa analisa hunto kico en realidad 
e scol lo tin mester y/of ta desea pa facilita 
educacion, y traha esaki p’asina tin e opor- 
tunidad di gana. 
  
Prome Minister a indica cu e ciclo 8 aki ta 
cera un total di 800 mil florin cu Gobierno 
a bin ta pone durante e ultimo 2 añanan, 
pa yuda cu materialnan di digitalisacion 
pa scolnan. E ciclo aki, probablemente 
lo t’e ultimo ciclo di Edutech. E idea aki, 
di Gobierno di Aruba hunto cu Futura, a 
wordo introduci pa yuda e scolnan adkiri 
materialnan 
digital 
necesario 
p’asina 


haci e proceso di educacion n’e scolnan 
mas agradabel y eficiente. Awor a yega 
momento pa traspasa e proyecto di inno- 
vacion pa Minister di Enseñansa p’asina e 
ministerio encuestion por sigui cu esaki. 
  
“Mirando cu e proyecto di Edutech ta asina 
gusta pa scolnan, mi a haci mi maximo 
esfuerso pa hacie 1 aña mas, pero a 
yega momento pa traspasa esaki pa un 
otro ministerio. Mi ta spera cu Minister di 
Enseñansa tuma esaki over y sigui cu e 
proyecto di innovacion p’e scolnan. Pa cu 
e ciclo aki, mi kier pidi tur alumno pa traha 
e proyecto desea pa bo scol segun e rekisi- 
tonan, presente p’asina bo por tin e opor- 
tunidad pa gana y haci e soño di bo scol un 
realidad”, Prome Minister a expresa. 


Registra e proyecto pa bo scol y haci e soño di innovacion pa bo scol bira realidad 
Ciclo 8 di e proyecto di innovacion Edutech ta habri 

RECETA DI DIA 


Ingrediente: 
4 djente di conoflok corta finifini 
2 cuchara di Worcestershire sauce 
1 cuchara di saus di soya 
2 cuchara di azeta di oleifi extra virgin 
2 cuchara di balsamic vinergar 
1 telep di red chili flakes (opcional pa un toke picante) 
1 rama di rosemarijn fresco, corta fini 
1 rama di tomijn fresco, corta chikito 
Salo y pepper recien mula na gusto. 


Instruccion 
1. Prepara e marinada: Den un comchi grandi, mescla e 
conoflok corta, e Dijon musterd, e Worcestershire sauce, e 
saus di soya, e azeta di oleifi y e balsamic vinegar. Agrega 
e chile flakes (si bo ta uza), e rosemarijn, tomino y un bon 
cantidad di salo y pepper. Mescla tur ingrediente bon te ora 
cu nan ta completamente combina. 


2. Sasona e steak: Pone e steak den un saco di plastic manera 


ziplock of den un container poco hundo. Basha e marinada 
riba e steak, sigurando cu e ta bon cubri tur caminda. Seya e 
saco of tapa e recipiente y pone den frigidaire. Lag’e sasona 
pa por lo menos 30 minuut, pero pa un miho sabor, lag’e 
reposa entre 2 y 4 ora. Si bo tin tempo, bo por sasona henter 
anochi. 


3. Cushina e stean: Saca e steak di e frigidaire y lag’e alcansa 
e temperatura ambiente durante 20 pa 30 minuut prome 
cu cushin’e. Prekeinta un grill of panchi riba candela halto. 
Cushina e steak segun e punto di cushinamento desea. 


Por lo genera, Gordon Ramsay ta recomenda cushina e steak 
entre 2-4 minuut pa banda, pa un medium-well done, depen- 
diendo con diki e steak ta. Laga e steak reposa durante algun 
minuut despues di cushina p’e juicenan por redistribui. 


4. Sirbi: Sibi e steak cayente, compaña pa bo garnish faborito. 


Disfruta di un steak dushi y juicy. 


Aki bo tin un receta inspira riba e steam marinada estilo Gordon Ramsay 


Gordon ramsay steak marinada 


E receta aki ta excelente pa corte di carni manera ribeye, sirloin streak of chops 

MESCOS cu Dios a institui matrimonio entre homber 
y muhe, cual ta e unico cu Bijbel ta siña nos cu Dios a 
institui, Dios a institui Famia, cual ta cuminsa na un Tata, 
Mama y yiu. Sin falta respet pa opinion y pensamento di 
otro hende, pero tur otro tipo di matrimonio no ta bini di 
Dios, sino ta idea y pensamento di hende y biblicamente 
no ta carga e seyo di autoridad di Dios. 


Tin algo masha importante cu hopi hende no sa, pero ta 
un exigencia di Dios, ora bo ta para como homber (lider) 
dilanti di bo famia: 


Pa bo ta un homber di un solo muhe. Y di dos pa bo no ta 
mara na alcohol, tampoco arogante, violento, rabia, etc. 
Pa bo tin un conducta drechi, decente huicioso, hospital- 
ario, tur momento y tur caminda cu bo bay. 


Ta imposibel pa bo tin dos cara y biba dos bida dilanti di 
Dios. Awendia malisia y inmoralidad a drenta mundo, pero 
Dios su palabra no ta cambia. Ora un homber ta casa y e 
ta pertenece solamente na su esposa, e Spirito di decencia 
ta reposa riba dje, y mesun Spirito ey ta goberna su hogar 
y su famia. 


Asina un homber of muhe casa cay den infieldad cu ta hiba 
na adulterio, e Spirito di decencia ta bandona e hogar y e 
porta ta habri pa tur clase di bagamunderia, tanto riba nan 
bida como riba bida di nan yiunan. 


P’esey hopi hende no ta compronde di unda e kiebro di 
famia ta bini, y na unda e yiunan su rebeldia ta cuminsa, 
pasobra nan mes a trece desunion y no ta corda cu locual 
Dios a uni ta santo. 


Un matrimonio ta uni riba un base di integridad celestial, 
cu Dios a establece, y asina hende bay haci cosnan cu ta 
contrario na Dios su palabra den nan matrimonio, ta bin 
consecuencia grave si nan no arepenti. 


No ta algo inventa pero nos tur por mire den e cantidad 
grandi di caso di divorcio cu tin anualmente riba nos isla, 
combina cu abandono di hogar, y lagando yiunan desam- 
para. P’esnan cu ta puro, tur cos ta puro, ma p’esnan cu ta 
contamina, y cu ta incredulo, nada ta puro, ma tanto nan 
mente como nan consenshi ta contamina. Nan ta profesa 


cu nan conoce Dios, ma cu nan hecho nan ta nenga Dios, 
pasobra nan ta abominabel y desobediente, y nan no ta 
sirbi pa nada bon (Tito 1:15-16). 


Como hende ora nos ta lidera nos hogar y famia segun 
e diseño di Dios, nos mester tin alto respet, pa e institu- 
cion matrimonial cual ta e institucion humano mas halto 
cu Dios a establece. 


Matrimonio no ta negociabel, no tin luga den matrimonio 
pa ningun clase di infieldad, pasobra si un persona no ta 
fiel na su pareha, ta na ken e por ta fiel anto?Pasobra tur 
fieldad ta bini di Dios. 


Esposanan sea sumiso na boso esposo, manera ta pas den 
Señor. Esposonan stima boso esposanan y no sea amarga 
contra nan. Yiunan sea obedecido na boso mayornan den 
tur cos, pasobra esaki ta agradabel na Dios. 


Tatanan no provoca boso yiunan pa nan no perde animo 
(Colosensenan 3:18-21). 


Ta asina nos ta yega na un famia balansa den Cristo Hesus. 


A yega e momento pa tur famia, nos busca cara di Dios, 
pa guia nos yiunan riba e bon caminda, di ordo, respet y 
temor di Dios. 


Pasobra ta esey ta e deseo di Dios pa tur famia, pa Salbacion 
por alcansa tur hogar. 


Fortaleza pa Famia 


Sinceramente, Pastoor Marcel Balootje 


Ban lidera nos hogar segun e diseño di Dios 

Sra. Edna M. Benzo-Croes 


SETAR ta participa fayecimento di: 


Mama di nos colega Xylitza Oviedo, 


Jr. Financial Controller. 


Gerencia, Staf y Personal di SETAR N.V. 


ta extende palabra di condolencia na 


Xylitza y demas famia. 


Acto di despedida ta tuma luga diabierna 23 


di augustus 2024 di 9or pa 11or di mainta na 


Aurora Funeral Home. Cremacion lo tuma luga 


den seno familiar. 


Den nomber di su ruman Johannes 
Ricardo (Richi) Dirksen y na tur cu di 
un manera of otro a duna sosten y su 
atencion durante su enfermedad y 


fayecimento y entiero di: 


Antonio Rolando Dirksen 


Un danki di curason na su bon bisiña 
nan di day one tabata tey semper cla 
pa juda, na Dr. Horenbeek, Dr. Ponson, 
Dr. Franca, Dr. di pre screening di HOH, 


Dr. di Oncology, Dr. Tores di Imsan, 


verpleegsterna di 3de y 4de verdieping 


di HOH y Wit gele kruis. 


Un danki na famia di Hospice Atardi cu 
a habri su portanan pa nos ser keri por 
a pasa su ultimo fase di su enfermedad 
serca nan y unda cu ela sinti su mes na 
cas cu e tremendo trato, cuido y amor 


Senjor ta mi wardado, mi’n falta di nada 
Den cunucu yen di yerba berde e ta pone mi sosega 
E ta hiba mi na fuent’i awa frescu pa mu bolbe hanja 
forza. - Versiculo 1,2 
Cu tristeza nos ta anuncia fayecimento di: 
Miguel 
Arcangel Croeze 
Mihor conoci como “Milo”. 
*29-09-1950 - +21-08-2024 


Esposa: 
Rosy Croeze- Maduro 


Yuinan: 
Jose y Vera 
Andrea 


Nieto: 
Kaelan 


Rumannan: 
Rina 
Rica 
Doque y Jacky 
Dolfito y Mariela 


Sobrina y sobrino nan, swa y cunjanan y demas 
famia Croeze-Maduro. 


Acto di entiero ta Diasabra, Augustus 24, 2024 
di 9.00or pa 11.00 or am na misa Inmaculada 
Concepcion na Santa Cruz. Acto di cremacion lo 
tuma lugar den seno familiar. 


Envez di flor nos lo aprecia un donacion na Edmund 
Harms Foundation 
Despues di despedida lo no ricibi bishita di 
condolencia na cas. 


E siman aki Minister Maduro di 
Finansa a informa comunidad 
riba e fiansa cu a logra cera riba 
mercado internacional di capital 
pa por logra cubri e necesidad 
financiero y paga e debenan cu ta 
madura den aña 2024. E manda- 
tario a splica cu a logra haya e 
fiansa aki na un interes di 6,3% 
cu ta uno bon considerando e 
hecho cu Aruba ta bay bek e 
mercado internacional despues di 
6 aña y despues di e daño finan- 
ciero y economico cu COVID-19 a 
ocasiona. 


Lamentablemente un medio di 
noticia na Aruba a publica e 


Minister Maduro di Finansa ta informa: 


No tin ningun proposicion di Hulanda pa refinancia debe 


local of externo di Aruba cu ta madura den aña 2024 


Te awo ta solamente e debe di COVID-19 Hulanda ta dispuesto pa baha e interes di 6,9% 


noticia na un manera incorecto, y 
a publica cu ‘Aruba mester a fia na 
un interes hopi mas halto cu si el a 
haya ayudo di Hulanda’ sugeriendo 
cu Aruba lo tabata por a fia e placa 
necesario na Hulanda na un interes 
mas abou. 


Minister Maduro di Finansa ta 
enfatisa cu pa financia e debenan 
externo cu ta madura den aña 
2024, no tabata tin ningun proposi- 
cion di Hulanda riba mesa pa fia 
Aruba placa na interes mas abou. 


Hulanda te ainda ta dispuesto 
pa duna un interes mas abou cu 
e 6,9% solamente pa e debe di 
COVID-19 cu Aruba tin cu Hulanda. 
Tur otro debe local of internacional 
cu Aruba tin, ta Aruba mes mester 
busca financiamento p’e. 

“Spreek, Heere, want uw knecht hoort.” Samuel 


3:9-10 


Nos ta anuncia fayecimento di: 


Anne Waslander 


*14-10-1947 †16-08-2024 


Na nomber di su: 
Mayornan: 
†Klaas y †Wietske-Waslander 


Esposa: 
Sira Waslander-Flanegien 


Yiu: 
Simon Waslander 


Rumannan: 
†Blijke Waslander en †Wijbren Jorritsma 
†Symon Theunis Waslander en †Yke 
Damstra 
†Klaske Waslander en Murk Haanstra 
†Aaltsje Waslander en Jappie Betzema 
Tseard Waslander en Aaltje Salverda 


Suegra(o): 
Felix y Teresa Flanegien-Ruiz 


Swa y cuñanan: 
†Emiliano y †Anita Flanegien y famia 
†Agnes y †Arie van Weenen-Flanegien y 
famia 
Lucila y †Valerio de Kort-Flanegien y famia 
Berta y Tony Giel-Flanegien y famia 
Victoria y †Edwin Croes-Flanegien 
Matheo Flanegien y famia 
†Felix Flanegien y famia 
Asinto y Inchi Flanegien-Oduber y famia 


Demas famia: 
Waslander, Flanegien, Ruiz, Figaroa, van 
Weenen, de Kort, Giel, Croes, Oduber, 
Tromp, Kelly, Semeleer, Romano. 


Acto di entiero lo tuma lugar Diabierna 23 
augustus 2024 di 9or pa 11or di mainta na 
Misa Santa Anna na Noord y despues lo Sali 
bai pa santana catolico na Noord. 


“Su biahe na e mundo aki por a yega na su fin, 
pero su impacto den nos vida nunca lo termina. 
Den cada recuerdo keri, su presencia ta keda 
ancra, brindando nos consuelo y guiando nos 


pa bai dilanti”. – A.M. 


Cu imenso tristesa ta anuncia fayecimento di: 


Stefanus 


Adrianus Maduro 


Mihor conoci como “Quito” 


*02 September 1955 - †20 Augustus 2024 


Acto di despedida lo wordo anuncia despues. 


Habri portanan santu pa mi, 
mi ke drenta y alabá Señor. 


Ata e porta di Señor akí, 


tur e fielnan ta pasa den dje. 


Mi t’alabá bo pasobra B’a skucha mi, 


pasobra B’a manda mi salbashon. 


Salmo 118: 19-20-21 


Nos ta anuncia fayecimento di: 


Annie Kelly 
Mihor conoci como:”Nani” 
*20-11-1937 - †22-08-2024 


Acto di entiero lo wordo anuncia despues. 


Nos ta lamenta cu nos no ta ricibi bishita di 


condolencia na cas. 


Gradicimente / Invitacion 


Na nomber di su casa, yiunan, mama, tata, 


ruman, cuña, y demas famia 


di nos difunto stima: 


Shouraine D. 
Curiel-Croes 


Ta expresa profundo gratitud na tur cu di un 
forma of otro a mustra nan atencion durante 


enfermedad y entiero. 


Tambe tur cu a expresa nan condolencia via 


Facebook, Whatsapp y yamadanan. 


Nos ta hopi agradecido na Dr. R. Angela tambe 


cu semper tawata cla pa yuda. 


Danki pa e departamento di hospital A4 


Oncologie intern, Hyatt Regency Hotel y su 
friendsnan Ruby, Oriana, Rowena y su casa 


(Pastor) Roel Tangco. 


Na Eltienne Yarzagaray pa su atencion y 


oracionnan y por a canta pa nos ser stima. 


Alabes nos ta invita pa asisti na 3 Santo Sacrificio 


di misa cual lo tuma lugar: 
Diaranson 21 di augustus 
Diabierna 23 di augustus 
Diasabra 24 di augustus 


na Misa Inmaculada Concepcion na Sta Cruz 


pa 7’or di anochi. 


Despues di Misa di diasabra lo tin oracion na cas 


Sabana Grandi # 78 

Laga tur loke ta spera mi, ta bunita 


Laga tur locual cu mi 


encontra na caminda ta bunita 


Laga tur locual cu mi 


laga atras keda bunita y 


Laga easakinan termina den tur bunitesa. 


-Cado Wever- 


Cu dolor na nos curason, pero agradecido 


pa tur locual el a significa pa nos, nos ta 


anuncia cu a bay sosega den brasa di Señor 
nos estimado tata, welo, ruman, omo, sua y 


amigo: 


Sr. Frederick 


Rudolph Franken 
Cariñosamente yama “Rudy”, pa, opa 


*19-10-1957 †22-06-2024 


Na nomber di su: 
Yiunan: 
Lurica “Isha” Franken 
Asinto “Aby” Franken 
†Frederick “RJ” Franken 


Mayornan: 
† Asinto “Chin“ Franken 
† Jesusita “Susita” Franken-Luydens 


Nieto(a)nan: 
Jennifer y Xianne 


Rumannan: 
June y Albertico Tromp 
Hubert Franken y Swinda Thiel 
Sra. Viuda Trixi Esteba-Franken 
†Marjorie y Antonio Maduro 
Angelin y Sydney Dirksz 
Melicent y Cecil Tromp 
Robertico “Marion” Maduro y Susana de Wit 


Subrino y Subrinanan: 
Nadine Tromp y Ansley Koolman y yiunan, 
Jerrold Tromp y yiunan, Thisia y Eric Sayers 
y yiunan, Hilyane Franken, Jeannil Esteba y 
Joally Briesen y yiunan, Nilson y Rho-Jeanne 
Esteba y yiunan, Aldrin Maduro y Roslyn Croes 
y yiu, Vanessa Maduro, Dianne Maduro y 
yiunan, Cédric y Catalina Dirksz, Ansey Dirksz, 
Cyrielle Tromp y Gregory Boekhoudt 
Ilian Maduro, Celine Maduro 


Tanta- y Omonan, Primo- y Primanan, Comer- 
y Compernan 


Su Ihanan: 
Aniera Briezen, Danella Tromp, Jeannil Esteba 
Su bon amigonan: 
di Boegoeroei y Johnny Tromp 


Demas famia: Franken, Luydens, Maduro, 
Tromp, Esteba, Dirksz, Thiel, de Wit, Gomez, 
Bermudez, Eckmeyer, Ruiz, famianan na 
Merca y Hulanda. 


Ta invita tur famia, amigo, bisiña y 
conocirnan pa asisti na acto di entiero 
cual lo tuma lugar diasabra 24 di augustus 
2024 for di 2or pm pa 4or pm na Misa Santa 
Anna Noord, despues saliendo pa Santana 
Catholico Noord. 


Nos ta lamenta cu prome y despues di 
entiero no por ricibi bishita di condolencia na 
cas. 


“Rev 21:4 


Y lo e seka tur lagrima for di 


Nan wowo y lo no tin morto mas: 


Ni tristesa ni sclamashon 
Ni dolor lo no tey mas. 


a fayece cristianamente: 


Sra. Rosa Maria 


Croes-Croes 


Mihor conoci como;” Jojo of Mama Jojo” 


*02-10-1930 - †20-08-2024 


Vda. di Florencio Croes 


Na nomber di: 
Yiunan: 
†Matilda Croes-Croes y yiunan 
Sixto y Marijke Luydens-Croes y yiunan 
Henry y Iris Kock-Croes y yiu 
Erico Croes, Maria M Croes 
Raymundo y Sandra Vrolijk-Croes y yiunan 
Rosita Croes, Renny Croes 


Rumannan: 
†Regina Croes, †Brigida Croes 
†Juliana Angela-Croes y yiu 
Benny y Balta Croes y yiunan 
†Genara Maduro-Croes y yiunan 
†Silvio y Silvia Croes y yiunan 
Bertha y Nino Gibs-Croes 
Mario Croes, Nicolina Kelly-Croes 
Anselmo y Gloria Croes y yiunan 
Maria y Pedro Flemming-Croes y yiunan 
Ada Croes y yiu 


Ex yerno Frank Croes 


Nieto(a)nan y bisanieto(a)nan 
Suegro(a)nan 
Bisiña y amigonan y demas famia 


Gradicimento special ta bai pa: 
Elka y Marijke, Emy, Bea y Lola. wit gele kruis 


Disculpa nos si den nos tristesa nos por a 
lubida algun miembro di famia. 


Ta invita pa acto di entiero cual lo tuma 
lugar na Aurora Funeral Home Diasabra 24 
di Augustus 2024 di 9’or pa 11’or di mainta y 
despues lo Sali bai pa santana catolico na 
Santa Cruz. 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. 


Salmo: 23 


Nos ta anuncia fayecimento di: 



Boysy Jacobo 
Federico Croes 


Mihor conoci como “Boysy” 


*10-10-1931 - †06-06-2024 


Acto di entiero lo wordo anuncia despues. 


Dios a tira un bista den su hardin y a topa un espacio 


bashi, Despues su Mirada a pasa ariba tera y a mira bo 
cara cansa. El a pone su brasa rond di bo y a hibabo 
pa bo por sosega. Esta bunita ta Dios su hardin. E ta 


scohe solamente e mihor. 


Di berdad, mi alma ta spera den kietud riba Dios so; 
mi salbacion ta bin for di dj’E. E so ta mi baranca y 
mi salbacion; E ta mi defensa; lo mi no wordo sacudi 


mucho. 


Salmo 62:1-2 


A bay sosega den brasa di su Creador 


Edna Maria 
Benzo-Croes 


*23 Augustus 1944 - † 21 Augustus 2024 


Na nomber di su: 
Casa: Alejandro “Alex” Benzo Rivera 


Yiunan: Xiomara y Jair Saenz-Oviedo 
Xylitza Oviedo 
Yeimie Benzo 


Manera yiu: Maria van Namen y famia 


Nieta y nietonan: Raymara Tromp 
Zaylitza Luidens 
Johnayla Luidens 
Xyzia Solognier 
Yadiër Brete 
Yeilany Brete 
Yauviër Brete 


Manera nieta: Vanessa Antonij Saenz y yiunan 
July Saenz y yiunan 
Laura Saenz 


Bisnieto y nieta: Ryjer Gomez 
Ryxielle Fabian 


Rumannan: †Mirna Vis-Croes 
†Hector “Ety” Croes y famia 
Eric y Esmeralda Croes-Pontilius y famia 
†Edgar “Hapa” y Hellen Croes-Wells y famia 
Francis Croes y famia na Hulanda 


Manera ruman: Ronnie Geerman y famia 


Subrino y Subrinanan: Veroushka Croes 
Vincent Croes 
Johen Croes 
Joelly Croes 
Nashmah Lake 
Erialda Croes 
Sharlon Croes 
Sharlise Croes 
Jonathan Rafini 
Edgar Jr Croes 
Shaundrick Croes 
Caroline Croes 
Brynner Croes 
Naigel Quandt 


Primo y primanan 


Tur su bon bisiñanan y amiganan di cas. 


Tur su yiunan, nietonan, bisnietonan, tanta y 
omonan, cuñannan, comer y compernan, su 
ihanan na aruba y den exterior y demas famia 
Croes,Benzo, Dubero, Oviedo,Saenz, Tromp, 
Luidens, Brete, Solognier,Gomez,Fabian,Pontilius 
, Wells, Geerman,Besselink, Leo, Quandt, Heyer, 
Oduber, Vis, Nicolaas, Martes, Thielman. 


Nos kier a invita pa asisti na e acto di 
condolencia y despedida cual lo tuma lugar na 
Aurora Funeral Home diabierna 23 di augustus 
2024 di 9’or pa 11’or di mainta. 
Cremacion lo tuma lugar despues den seno 
familiar. 


